cyanic-selkie/wikianc huggingface dataset:
അലക്സാണ്ട്രിയയിലെ സിറിൽ
പുറത്തേക്കുള്ള കണ്ണികൾ
വർഗ്ഗം:376-ൽ ജനിച്ചവർ വർഗ്ഗം: 444-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:കത്തോലിക്കാസഭയിലെ വിശുദ്ധർ വർഗ്ഗം:പൗരസ്ത്യ ഓർത്തഡോക്സ് സഭയിലെ വിശുദ്ധർ വർഗ്ഗം:ഓറിയന്റൽ ഓർത്തഡോക്സ് സഭകളിലെ വിശുദ്ധർ
വെർച്ച്വൽ മെഷീൻ
വെർച്ച്വൽ മെഷീൻ എന്നാൽ കമ്പ്യൂട്ടർ ശാസ്ത്രത്തിൽ ഒരു സോഫ്റ്റ്‌വേർ ആണ്. ഇവിടെ, ഒരു പ്രോഗ്രാമിനെ പ്രവർത്തിപ്പിക്കുവാൻ പറ്റിയ അന്തരീക്ഷം സൃഷ്ടിക്കുക എന്നതാണ് വർച്ച്വൽ മെഷീന്റെ കടമ, ഓപ്പറേറ്റിങ്ങ് സിസ്റ്റവുമായി സംവദിച്ച് യന്ത്രഭാഗങ്ങളെ അഥവാ കമ്പ്യൂട്ടർ ഹാർഡ്‌വെയറിനെ പ്രവർത്തിച്ചു കൊണ്ടിരിക്കുന്ന പ്രോഗ്രാമിന്റെ ആവശ്യാനുസരണം ലഭ്യമാക്കുക, ഒരു കവചം പോലെ നിലനിന്നു കൊണ്ട് പ്രോഗ്രാം ഓപ്പറേറ്റിംഗ് സിസ്റ്റത്തിൽ അനാവശ്യ ഇടപെടലുകൾ നടത്താതെ നോക്കുക എന്നിങ്ങനെയുള്ള കാര്യങ്ങളാണ് വർച്ച്വൽ മെഷീൻ ചെയ്യുന്നത്. വെർച്ച്വൽ മെഷീൻ അധിഷ്ഠിതമായ പ്രോഗ്രാമിങ്ങ് ഭാഷകൾ സൃഷ്ടിക്കുന്നതിന്റെ ഉദ്ദേശ്യം ഏതു തരം ഹാർഡ്‌വെയറിലും, ഓപ്പറേറ്റിങ്ങ് സിസ്റ്റത്തിലും പ്രവർത്തിക്കുന്ന പ്രോഗ്രാമുകൾ എഴുതുക എന്നുള്ളതാണ്. ഇത്തരം പ്രോഗ്രാമുകൾ ഓപ്പറേറ്റിങ്ങ് സിസ്റ്റത്തെയോ, ഹാർഡ്‌വെയറിനെയോ കാണുന്നില്ല കാരണം ഇവ വിർച്ച്വൽ മെഷീനുമായി മാത്രമേ ബന്ധപ്പെടുന്നുള്ളൂ. അതതു ഓപ്പറേറ്റിങ് സിസ്റ്റത്തിനും ഹാർഡ്‌വെയറിനും വേണ്ടിയുള്ള വർച്ച്വൽ മെഷീനുകളുണ്ടെങ്കിൽ, ഓപ്പറേറ്റിങ്ങ് സിസ്റ്റവും ഹാർഡ്‌വെയറും മാറുന്നതിനനുസരിച്ച് ആപ്ലിക്കേഷൻ പ്രോഗ്രാമുകൾ അപ്പോൾ മാറ്റിയെഴുതേണ്ടി വരുന്നില്ല. വെർച്വൽ മെഷീനുകൾ വ്യത്യാസപ്പെട്ടിരിക്കുന്നു, അവയുടെ പ്രവർത്തനമനുസരിച്ച് ക്രമീകരിച്ചിരിക്കുന്നു, അത് ഇവിടെ കാണിച്ചിരിക്കുന്നു:
ക്യുഇഎംയു(QEMU), വീഡിയോ ഗെയിം കൺസോൾ എമുലേറ്ററുകൾ എന്നിവ പോലുള്ള ചില വെർച്വൽ മെഷീൻ എമുലേറ്ററുകൾ വ്യത്യസ്ത സിസ്റ്റം ആർക്കിടെക്ചറുകൾ എമുലേറ്റ് (അല്ലെങ്കിൽ "വെർച്വൽ അനുകരിക്കുക") രൂപകൽപ്പന ചെയ്തിട്ടുള്ളതാണ്, അങ്ങനെ മറ്റൊരു സിപിയു അല്ലെങ്കിൽ ആർക്കിടെക്ചറിനായി എഴുതിയ സോഫ്റ്റ്വെയർ ആപ്ലിക്കേഷനുകളും ഓപ്പറേറ്റിംഗ് സിസ്റ്റങ്ങളും നടപ്പിലാക്കാൻ അനുവദിക്കുന്നു. ഒരു കമ്പ്യൂട്ടറിന്റെ ഉറവിടങ്ങൾ കേർണൽ വഴി പാർട്ടീഷൻ ചെയ്യാൻ ഓപ്പറേറ്റിംഗ് സിസ്റ്റം ലെവൽ വെർച്ച്വലൈസേഷൻ അനുവദിക്കുന്നു.
അവലംബം
വർഗ്ഗം:സിസ്റ്റം സോഫ്റ്റ്‌വെയർ
ഹിന്ദുത്വം
ഹിന്ദു ദേശീയതയെ കുറിക്കുന്ന ഒരു സംജ്ഞയാണ് ഹിന്ദുത്വം(ദേവനാഗരി: हिन्दुत्व, "Hinduness", വിനായക് ദാമോദർ സവർക്കർ 1923-ൽ തന്റെ : ഹൂ ഈസ് ഹിന്ദു? എന്ന പുസ്തകത്തിലാണ് ഈ പദം ആദ്യമായി ഉപയോഗിച്ചത്). ആർ.എസ്.എസ്.,ബി.ജെ.പി., വിശ്വഹിന്ദു പരിഷത്, ബജ്‌രംഗ് ദൾ പോലുള്ള സംഘ് പരിവാർ സംഘടനകളാണ് മുൻനിര ഹിന്ദുത്വ ആശയത്തിന്റെ വക്താക്കളായി അറിയപ്പെടുന്നത്. മതേതരത്തേക്കാളുപരി സാമുദായികതയിലും ഹൈന്ദവദേശീയതയിലും ഊന്നിയുള്ളതാണ് ഹിന്ദുത്വം.
സവർക്കറുടെ ഹിന്ദുത്വ: ഹൂ ഈസ് ഹിന്ദു? എന്ന പുസ്തകം ഇറങ്ങിയ 1920-കൾ മുതൽ ഹിന്ദുത്വ ആശയം നിലവിലുണ്ടെങ്കിലും 1980-കൾ മുതലാണ് ഇന്ത്യൻ രാഷ്ട്രീയത്തിൽ ഇതിന്റെ ചലനങ്ങൾ ശക്തിപ്പെടുന്നത്.1986-ലെ ശരീഅത്ത് വിവാദവും ബാബറി മസ്ജിദ് ആക്രമണത്തിൽ കലാശിച്ച രാമജന്മഭൂമി പ്രശ്നവുമുയർത്തി ഹിന്ദുത്വ വാദികൾ രംഗത്തുവന്നു.
അവലംബം
വർഗ്ഗം:ഹൈന്ദവം വർഗ്ഗം:രാഷ്ട്രീയം
ന്യൂ അയർലൻഡ് (ദ്വീപ്)
പാപുവ ന്യൂ ഗിനിയയിലെ വടക്കുകിഴക്കൻ പ്രവിശ്യയിലുൾപ്പെട്ട ഒരു വലിയ ദ്വീപാണ് ന്യൂ അയർലൻഡ്. ഏകദേശം 7,404 ചതുരശ്ര കിലോമീറ്റർ (2,859 ചതുരശ്ര മൈൽ) വിസ്തീർണ്ണമുള്ള ഈ ദ്വീപിൽ ഏകദേശം 120,000 ജനങ്ങളുണ്ട്. അയർലൻഡ് ദ്വീപിന്റെ പേരാണ് ഇതിന് നൽകിയിരിക്കുന്നത്. ന്യൂ ബ്രിട്ടൻ ദ്വീപിന്റെ വടക്കുകിഴക്കായി സ്ഥിതിചെയ്യുന്ന ന്യൂ അയർലൻഡ് പ്രവിശ്യയിലെ ഏറ്റവും വലിയ ദ്വീപാണിത്. ബിസ്മാർക്ക് ദ്വീപസമൂഹത്തിന്റെ ഭാഗമായ ഈ രണ്ട് ദ്വീപുകളും ഓട്ടോ വോൺ ബിസ്മാർക്കിന്റെ പേരിലാണ് അറിയപ്പെടുന്നത. അവയെ സെന്റ് ജോർജ്ജ് ചാനൽ വേർതിരിക്കുന്നു. ദ്വീപിന്റെ വടക്കേ അറ്റത്തുള്ള കാവിയേംഗ് പട്ടണമാണ് ദ്വീപിന്റെയും ന്യൂ അയർലൻഡ് പ്രവിശ്യയുടെയും ഭരണ സിരാ കേന്ദ്രം. ഈ ദ്വീപ് ജർമ്മൻ ന്യൂ ഗിനിയയുടെ ഭാഗമായിരുന്നപ്പോൾ ന്യൂമെക്ലെൻബർഗ് എന്നായിരുന്നു അതിന്റെ പേര്.
ഭൂമിശാസ്ത്രം
ബിസ്മാർക്ക് ദ്വീപസമൂഹത്തിന്റെ ഭാഗമായ ഈ ദ്വീപ് ഒരു കൈത്തോക്കിന്റെ ആകൃതിയായി വിശേഷിപ്പിക്കപ്പെടുന്നു. 360 കിലോമീറ്റർ (220 മൈൽ) നീളത്തിലുള്ള ദ്വീപിന്റെ വീതി 10 കിലോമീറ്റർ (6.2 മൈൽ) മുതൽ 40 കിലോമീറ്റർ (25 മൈൽ) വരെ വ്യത്യാസപ്പെടുന്നു, എന്നിരുന്നാലും മധ്യ പർവത ശ്രേണി വളരെ കുത്തനെയുള്ളതും പരുക്കനുമാണ്. ഹാൻസ് മേയർ റേഞ്ചിലെ (2,340 മീറ്റർ, 7,680 അടി) ടാരോൺ പർവതമാണ് ഏറ്റവും ഉയരമുള്ള കൊടുമുടി. ടിർപിറ്റ്സ്, ഷ്ലെനിറ്റ്സ്, വെറോൺ, റോസൽ എന്നിവയാണ് മറ്റ് പർവ്വതനിരകൾ.
തെക്കു പടിഞ്ഞാറ് ബിസ്മാർക്ക് കടലിനാലും വടക്കുകിഴക്ക് പസഫിക് സമുദ്രത്താലും ന്യൂ അയർലൻഡിന് വലയം ചെയ്യപ്പെട്ടിരിക്കുന്നു.
ചരിത്രം
ഏകദേശം ഇപ്പോഴത്തെ പപ്പുവ ന്യൂ ഗ്വിനിയിൽനിന്ന് കപ്പൽ കയറി 33,000 വർഷങ്ങൾക്കുമുമ്പ് എത്തിയവരാണ് ബിസ്മാർക്ക് ദ്വീപസമൂഹത്തിലെ ആദ്യത്തെ നിവാസികൾ. ഏകദേശം 3,000 വർഷങ്ങൾക്ക് മുമ്പ് എത്തിയ ലാപിത ജനത പിന്നീട് വന്നവരിൽ ഉൾപ്പെടുന്നു. കബായ്, മലഗാൻ, ടുബുവാൻ എന്നീ മൂന്ന് വ്യത്യസ്ത സാംസ്കാരിക രീതികളാണ് ന്യൂ അയർലണ്ട് സ്വദേശികളുടെ സവിശേഷത.
19-ആം നൂറ്റാണ്ടിൽ തിമിംഗലക്കപ്പലുകൾ ദ്വീപിൽ വെള്ളം, മരം, മറ്റു വിഭവങ്ങൾ എന്നിവയ്ക്കായി ഇവിടം സന്ദർശിച്ചിരുന്നു. ഇവിടം സന്ദർശിച്ച ആദ്യത്തെ തിമിംഗലക്കപ്പൽ 1799 ൽ എത്തിയ റിസോഴ്സായിരുന്നു. ദ്വീപ് നിവാസികൾ ചിലപ്പോഴൊക്കെ ഈ കപ്പലുകളിൽ ജോലിക്കാരായിരുന്നു. അവസാനമായി സന്ദർസിച്ച് അറിയപ്പെടുന്ന തിമിംഗലക്കപ്പൽ 1884 ൽ എത്തിയ ബെൽ‌വെഡെരെ ആയിരുന്നു.
അവലംബം
വർഗ്ഗം:പാപുവ ന്യൂ ഗിനിയ
ഇരുവർ
1997 ൽ മണിരത്നത്തിന്റെ സംവിധാനത്തിൽ പുറത്തിറങ്ങിയ തമിഴ് ചലച്ചിത്രമാണ് ഇരുവർ (Tamil: இருவர்; English: The Duo). എ.ആർ. റഹ്‌മാൻ സംഗീത സംവിധാനം നിർവഹിച്ച ഈ ചിത്രത്തിൽ. തമിഴ് രാഷ്ട്രീയനേതാക്കളായിരുന്ന എം.ജി രാമചന്ദ്രന്റെയും (എം.ജി.ആർ), എം. കരുണാനിധിയുടേയും രാഷ്ട്രീയജീവിതത്തിന്റെ അംശങ്ങൾ പകർത്തിയിരിക്കുന്നു. മോഹൻ ലാൽ, പ്രകാശ് രാജ് എന്നിവർ പ്രധാന വേഷങ്ങളിലെത്തിയ ഈ ചിത്രത്തിലൂടെയാണ് ലോകസുന്ദരി ഐശ്വര്യ റായ് ബച്ചൻ വെള്ളിത്തിരയിലെത്തുന്നത്. ഇവരെക്കൂടാതെ രേവതി, ഗൗതമി, നാസ്സർ, തബു എന്നിവരും ഈ ചിത്രത്തിൽ പ്രധാന വേഷങ്ങളിൽ അണിനിരന്നു.
മോഹൻ ലാൽ. പ്രകാശ് രാജ് എന്നീ അഭിനയ പ്രതിഭകളുടെ മറക്കാനാവാത്ത പ്രകടനം, സന്തോഷ് ശിവന്റെ ഛായാഗ്രഹണം എന്നിങ്ങനെ ഒട്ടനവധി സവിശേഷതകൾ ഉൾക്കൊള്ളുന്ന ഈ ചിത്രം ഇന്ത്യയ്ക്കകത്തും പുറത്തുമായി ധാരാളം വേദികളിൽ പ്രദർശിപ്പിക്കപ്പെടുകയും, പുരസ്കാരങ്ങൾ നേടുകയും ചെയ്തു. തമിഴിൽ കൂടാതെമലയാളം, തെലുങ്ക് എന്നീ ഭാഷകളിലും ഈ ചിത്രം പ്രദർശനത്തിനെത്തി.
അവാർഡുകൾ
വർഗ്ഗം:1997-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:മണിരത്നം സംവിധാനം ചെയ്ത ചലച്ചിത്രങ്ങൾ വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ
മൗലാന വഹീദുദ്ദീൻ ഖാൻ
ഇന്ത്യയിലെ ഒരു ഇസ്ലാമിക പണ്ഡിതനാണ്‌ മൗലാന വഹീദുദ്ദീൻ ഖാൻ. പത്മഭൂഷൺ അവാർഡ് ഉൾപ്പെടെ ദേശീയ, അന്തർദേശീയ അംഗീകാരങ്ങൾ നേടിയിട്ടുള്ള വഹീദുദ്ദീൻ ഖാൻ ഒരു മികച്ച ഗ്രന്ഥകാരൻ കൂടിയാണ്‌. ഖുർ‌ആന്റെ ലളിതവും സമകാലികവുമായ ഇംഗ്ലീഷ് വിവർത്തനം രചിചിട്ടുണ്ട് അദ്ദേഹം. ഇ.ടി.വി ഉർദു, ബ്രിഡ്ജസ് ടി.വി. ,ഐ.ടി.വി, ക്യു ടി.വി., ആജ് ടി.വി., തുടങ്ങിയ ടി.വി ചാനലുകൾക്ക് വേണ്ടി പ്രഭാഷണങ്ങൾ നടത്തിവരുന്നു ഇപ്പോൾ അദ്ദേഹം. മില്ലിഗസറ്റ് പത്രാധിപരും പ്രമുഖ പണ്ഡിതനുമായ സഫറുൽ ഇസ്ലാം ഖാൻ, വഹീദുദ്ദീൻ ഖാന്റെ പുത്രനാണ്‌. കോവിഡ് -19 ബാധിതനായി 2021 ഏപ്രിൽ 21 ന് അദ്ദേഹം മരണമടഞ്ഞു.
ജീവിതം
1925 ൽ ഉത്തർപ്രദേശിലെ അസംഗഡിലാണ്‌ വഹീദുദ്ദീൻ ഖാൻ ജനിച്ചത്. പരമ്പരാഗത ഇസ്ലാമിക പാഠശാലയിൽ നിന്ന് ബിരുദം നേടിയ അദ്ദേഹം മാഗസിനുകളിലും മറ്റും ലേഖനങ്ങൾ എഴുതുമായിരുന്നു. 1970 ൽ ഡൽഹിയിൽ ഒരു ഇസ്ലാമിക് സെന്റർ സ്ഥാപിച്ചു. 1976 അർ‌-രിസാല എന്നൊരു ഉർദു മാഗസിൻ പ്രസിദ്ധീകരണം ആരംഭിച്ചു. പ്രധാനമായും അദ്ദേഹത്തിന്റെ തന്നെ രചനകളായിരുന്നു ഇവയിൽ കൂടുതലായും വെളിച്ചം കണ്ടത്. ഇതേ മാഗസിന്റെ ഇംഗ്ലീഷ് പതിപ്പ് 1984 ഫെബ്രുവരിയിലും ഹിന്ദി പതിപ്പ് 1990 ഡിസംബറിലും തുടങ്ങുകയുണ്ടായി. "ഹൈജാക്കിംഗ്-എ ക്രൈം", "റൈറ്റ്സ് ഓഫ് വുമൺ ഇൻ ഇസ്ലാം", "ദ കൺസപ്റ്റ് ഓഫ് ചാരിറ്റി ഇൻ ഇസ്ലാം" , ദ കൺസപ്റ്റ് ഓഫ് ജിഹാദ്". എന്നിവ അദ്ദേഹത്തിന്റെ ശ്രദ്ധേയങ്ങളായ ലേഖനങ്ങളാണ്‌. അദ്ദേഹത്തിന്റെ പല പുസ്തകങ്ങളും ലേഖനങ്ങളും മലയാളത്തിലും പ്രസിദ്ധീകരിക്കപ്പെട്ടിട്ടുണ്ട്
കൃതികൾ
വഹീദുദ്ദീൻ ഖാന്റെ തിരഞെടുത്ത ഏതാനും കൃതികൾ :
അധിക വായനക്ക്
വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:ഇന്ത്യയിലെ ഇസ്ലാമികപണ്ഡിതർ വർഗ്ഗം:ഖുർ‌ആൻ വിവർത്തകർ വർഗ്ഗം:രാജീവ് ഗാന്ധി സദ്ഭാവനാ പുരസ്‌കാരം ലഭിച്ചവർ വർഗ്ഗം:1925-ൽ ജനിച്ചവർ വർഗ്ഗം:ഏപ്രിൽ 21-ന് മരിച്ചവർ വർഗ്ഗം:2021-ൽ മരിച്ചവർ വർഗ്ഗം:കോവിഡ്-19 മൂലം മരിച്ചവർ
ജിയാൻ ലുഗി ബഫൺ
ഇറ്റാലിയൻ ഫുട്ബോൾ ഗോൾകീപ്പറാണു ജിയാൻ ലുഗി 'ജിജി' ബഫൺ (ഇറ്റാലിയൻ ഉച്ചാരണം-[ˈdʒidʒi bufˈfon]ജനനം:28 ജനവരി 1978, കരാര, ഇറ്റലി.) ബഫണിനെ ലോകത്തിലെ ജീവിച്ചിരിയ്ക്കുന്ന ഏറ്റവും മികച്ച 125 ഫുട്ബോൾ കളിക്കാരിൽ ഒരാളായി പെലെ തിരഞ്ഞെടുത്തിട്ടുണ്ട്. IFFHS(International Federation of Football History & Statistics)ബഫണിനെ ഏറ്റവും മികച്ച ഗോൾകീപ്പർ ആയി നാലു പ്രാവശ്യവും 21-ാ നൂറ്റാണ്ടിലെ ഗോൾകീപ്പറായും തിരഞ്ഞെടൂക്കുകയുണ്ടായി. ഇപ്പോൾ ഇറ്റലി ദേശീയ ടീമിന്റെ ക്യാപ്റ്റനാണ്.
അവലംബം
വർഗ്ഗം:ഫുട്ബോൾ ഗോൾകീപ്പർമാർ വർഗ്ഗം:ഇറ്റാലിയൻ ഫുട്ബോൾ കളിക്കാർ വർഗ്ഗം:1978-ൽ ജനിച്ചവർ
സൂഓലോങ്
അന്ത്യ ജുറാസിക് കാലത്തു ജീവിച്ചിരുന്ന ഒരു തെറാപ്പോഡ വിഭാഗം ദിനോസർ ആണ് സൂഓലോങ്. ചൈനയിൽ നിന്നും ആണ് ഫോസിൽ കണ്ടു കിട്ടിയിട്ടുള്ളത്.
ശരീര ഘടന
ഇരുകാലി ദിനോസർ ആയിരുന്നു ഇവ, ഏകദേശം മൂന്ന് മീറ്റർ നീളവും അറുപതു കിലോ ഭാരവും ആണ് കണക്കാക്കിയിട്ടുള്ളത്. 2016-ൽ ആണ് ഇത് തിട്ടപ്പെടുത്തിയത്.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:ജുറാസ്സിക് കാലത്തെ ദിനോസറുകൾ
ആത്മോപനിഷത്ത്
അഥർവവേദത്തിൽ ശൗനകശാഖയിൽ ഉൾപ്പെട്ട ഒരു ഉപനിഷത് ആണു ആത്മോപനിഷത്. ആത്മാവ്, അന്തരാത്മാവ്, പരമാത്മാവ് എന്നീ വിധത്തിലുള്ള പരമമായ ആത്മാവായ അംഗിരസ്സിനെ പ്രതിപാദിചു ആത്മാവിൻ അർത്ഥം അന്വെഷികുന്ന ഒരു ഉപനിഷത് ആണു ആത്മോപനിഷത്. സാധാരണ ഉപനിഷതുകളെ പൊലെ സംവാദമായൊ കഥ ആയോ പ്രതിപാതിക്കുന്നതിനു പകരം ഒരു ലേഖനം പോലെ ആണു ആത്മോപനിഷത് തയ്യാറാക്കിയിരിക്കുന്നതു.
പേര്
ആത്മാവിനേ പറ്റി ഉള്ള ഉപനിഷത് ആയതു കൊണ്ടാകണം ആത്മോപനിഷത് എന്ന പെരു വരാൻ കാരണം.
ഉള്ളടക്കം
അംഗിരസ്സെന്ന പരമാത്മാവ്.....ആത്മാവ്,അന്തരാത്മാവ്,പരമാത്മാവ് എന്നീ മൂനു വിധത്തിൽ ഉണ്ടായി.
ആത്മാവ്
ശരീരത്തിലെ തൊലി,ചർമ്മം,മാംസം,മുടി,അംഗുഷ്ട്ം,വിരലുകൾ,നട്ടെല്ല്,നഖം,കണങ്കാൽ, വയർ,നാഭി,മൂത്രേന്ദ്രിയം,കടി പ്രദേശം,ജംഘം,കഴുത്ത്,ചെവി,പുരികം,നെറ്റി,ബാഹുപാർശ്വം,ശിരസ്സ്,ധമനികൾ, കണ്ണുകൾ ഇവയാണു അജ്ഞരുടെ ദൃഷ്ടിയിൽ ആത്മാവിന്റെ സ്വരൂപം.അവ ജനനമരണതോട് കൂടിയതാണു
പരമാത്മാവ്
പരമാത്മാവ് കോടികണക്കിന് ജീവികളാൽ ഈശ്വരരൂപത്തിൽ ആരാധിക്കപ്പെടുന്നതിനാൽ ഉണ്ടാകുന്നു
സെവൻ സിസ്റ്റേഴ്സ് വെള്ളച്ചാട്ടം, നോർവേ
നോർ‌വേയിലെ ഏറ്റവും ഉയരം കൂടിയ 39-ാമത്തെ വെള്ളച്ചാട്ടമാണ് സെവൻ സിസ്റ്റേഴ്സ് (നോർ‌വീജിയൻ‌: ഡി സിവ് സാസ്ട്രീൻ അല്ലെങ്കിൽ ഡേ സു സിസ്ട്രീൻ, നിവ്സ്ഫ്ലോഫോസെൻ എന്നും അറിയപ്പെടുന്നു). 410 മീറ്റർ (1,350 അടി) ഉയരമുള്ള വെള്ളച്ചാട്ടത്തിൽ ഏഴ് പ്രത്യേക അരുവികളാണുള്ളത്. ഏഴിൽ ഏറ്റവും ഉയരമുള്ളത് 250 മീറ്റർ (820 അടി) ഉയരമുള്ള ഒരു സ്വതന്ത്ര വെള്ളച്ചാട്ടമാണ്.
നോർ‌വേയിലെ മേരെ og റോംസ്ഡാൽ കൗണ്ടിയിലെ സ്ട്രാൻ‌ഡ മുനിസിപ്പാലിറ്റിയിലെ ഗൈറഞ്ചർ‌ജോർ‌ഡണിനടുത്താണ് ഈ വെള്ളച്ചാട്ടം സ്ഥിതിചെയ്യുന്നത്. ചരിത്രപരമായ നിവ്സ്ഫ്ലെ ഫാമിന് തൊട്ട് തെക്കായി, പഴയ സ്കാഗെഫ്ലെ ഫാമിൽ ഈ വെള്ളച്ചാട്ടം സ്ഥിതിചെയ്യുന്നു. ഗൈറഞ്ചർ ഗ്രാമത്തിന് പടിഞ്ഞാറ് 6.5 കിലോമീറ്റർ (4.0 മൈൽ) അകലെയാണ് ഈ വെള്ളച്ചാട്ടം. ഗൈറഞ്ചർ ലോക പൈതൃക കേന്ദ്രത്തിന്റെ ഭാഗമാണിത്.
പുറത്തേക്കുള്ള കണ്ണികൾ
വർഗ്ഗം:നോർവേയിലെ വെള്ളച്ചാട്ടങ്ങൾ
വട്ടേനാട്
കേരളത്തിലെ പാലക്കാട് ജില്ലയിലെ കൂറ്റനാട് പട്ടണത്തിനടുത്തുള്ള പട്ടിത്തറ ഗ്രാമപഞ്ചായത്തിലെ ഒരു ചെറിയ  ഗ്രാമമാണ്‌ വട്ടേനാട്. thumb|300px|right|വട്ടേനാട് ഗ്രാമത്തിൽ നിന്നുള്ള ദൃശ്യം
വർഗ്ഗം:പാലക്കാട് ജില്ലയിലെ ഗ്രാമങ്ങൾ
ജെയിംസ് ഗോസ്‌ലിങ്ങ്
thumb|right|ജെയിംസ് ഗോസ്‌ലിങ്ങ് ജെയിംസ് ആർതർ ഗോസ്ലിംഗ്, "ഡോ. ജാവ", OC (ജനനം മേയ് 19, 1955) എന്ന് വിളിക്കപ്പെടുന്ന ഒരു കനേഡിയൻ കമ്പ്യൂട്ടർ ശാസ്ത്രജ്ഞനാണ്, ജാവ പ്രോഗ്രാമിംഗ് ഭാഷയുടെ സ്ഥാപകനും പ്രധാന ഡിസൈനറുമായി അറിയപ്പെടുന്നു.
ജാവ പ്രോഗ്രാമിംഗ് ഭാഷയ്ക്കായുള്ള ആർക്കിടെക്ട്റ്റ് സങ്കൽപ്പത്തിനും വികസനത്തിനും വിൻഡോ സിസ്റ്റങ്ങൾക്കുള്ള സംഭാവനകൾക്കുമായി 2004 ൽ നാഷണൽ അക്കാദമി ഓഫ് എൻജിനീയറിംഗിൽ ഗോസ്ലിംഗ് അംഗമായി തിരഞ്ഞെടുക്കപ്പെട്ടു.
വിദ്യാഭ്യാസവും തൊഴിലും
ഗോസ്ലിംഗ് വില്യം അബർഹാർട്ട് ഹൈസ്കൂളിൽ ചേർന്നു. 1977-ൽ കമ്പ്യൂട്ടർ ശാസ്ത്രത്തിൽ കാൽഗറി യൂനിവേഴ്സിറ്റിയിൽ നിന്നും ബി.എസ്.സി. ബിരുദം നേടി. 1983-ൽ കാർനിഗെ മെല്ലൺ യൂനിവേഴ്സിറ്റിയിൽ നിന്നും ആൾജബ്രിക്ക് മാനിപ്പുലേഷൻ ഓഫ് കൺസ്ട്രെയിന്റ്സ് [The Algebraic Manipulation of Constraints] എന്ന പ്രബന്ധം അവതരിപ്പിച്ച് പി.എച്ച്.ഡി. നേടി. ഡോക്ടറേറ്ററിനു പഠിക്കുന്നതിനിടയിൽ ഇമാക്സ് എന്ന സ്വതന്ത്ര സോഫ്റ്റ്വെയറിനു തന്റേതായ ഭാഷ്യം നൽകി. ഇതു ഗോമാക്സ് (ഗോസ്‌ലിങ്ങ് ഇമാക്സ് എന്നതിന്റെ ചുരുക്കം) എന്നറിയപ്പെടുന്നു. അതുപോലെ സൺ മൈക്രോസിസ്റ്റംസിൽ ചേരുന്നതിനു മുൻപേ തന്നേ യുനിക്സിനു ഒരു മൾട്ടി പ്രോസസ്സർ ഭാഷ്യം (version) എഴുതിയിരുന്നു. അതുപോലെ മറ്റനേകം കമ്പൈലറുകളും, മെയിൽ സം‌വിധാനങ്ങളും ഇദ്ദേഹം വികസിപ്പിച്ചെടുത്തിട്ടുണ്ട്. 1984-ൽ അദ്ദേഹം സൺ മൈക്രോ സിസ്റ്റംസിൽ ചേർന്നു. ജാവാ പ്രോഗാമിങ് ഭാഷയുടെ വികാസത്തിൽ നിർണായകപങ്കു വഹിച്ചത് ഇദ്ദേഹമാണ്‌.
കരിയറും സംഭാവനകളും
1984 നും 2010 നും ഇടയിൽ (26 വർഷം) സൺ മൈക്രോ സിസ്റ്റംസിനൊപ്പമായിരുന്നു ഗോസ്ലിംഗ്. സണ്ണിൽ വർക്കു ചെയ്യുമ്പോൾ അദ്ദേഹം ന്യൂസ്(NeWS) എന്ന ആദ്യകാല യുണിക്സ് ജാലക സംവിധാനം കണ്ടുപിടിച്ചു, അത് ഇപ്പോഴും ഉപയോഗിക്കുന്ന X വിൻഡോയ്ക്ക് പകരം ഉപയോഗിക്കാവുന്ന ബദലായി മാറി, കാരണം സൺ അതിന് ഒരു ഓപ്പൺ സോഴ്സ് ലൈസൻസ് നൽകിയില്ല.
1994-ൽ ജാവാ പ്രോഗാമിങ്ങ് ഭാഷയുടെ പിതാവ് എന്ന ബഹുമതി നൽകി. പെർക്യൂ ക്യു-കോഡ് വാക്സ് അസംബ്ലറിലേക്ക് പരിഭാഷപ്പെടുത്തി ഹാർഡ്‌വെയർ എമുലേറ്റ്ചെയ്ത്കൊണ്ട് പെർക്യുവിൽ നിന്ന് സോഫ്റ്റ്‌വെയർ പോർട്ട് ചെയ്യാൻ ഒരു പ്രോഗ്രാം എഴുതുന്നതിനിടെയാണ് അദ്ദേഹത്തിന് ജാവ വിഎമ്മിന്റെ(ജാവ വെർച്ച്വൽ മെഷീൻ) ആശയം ലഭിച്ചത്. 1994 ൽ ജാവ പ്രോഗ്രാമിംഗ് ഭാഷ കണ്ടുപിടിച്ച ആൾ എന്ന നിലയിൽ അദ്ദേഹം ബഹുമാനിക്കപ്പെടുന്നു. ജാവയുടെ ആദ്യരൂപം നിർമ്മിക്കുന്നതിലും, അതിന്റെ കമ്പൈലർ, വിർച്വൽ മെഷീൻ എന്നിവ എഴുതുന്നതിലും പങ്കു വഹിച്ചിട്ടുണ്ട് ഇദ്ദേഹം. ഇക്കാരണങ്ങളാൽ യുനൈറ്റഡ് സ്റ്റേറ്റ്സ് നാഷണൽ അക്കാദമി ഓഫ് എഞ്ചിനീയറിങിലേക്കു തിരഞ്ഞെടുക്കപ്പെട്ടു. ഗോസ്ലിംഗ് ആദ്യകാലത്ത് ബിരുദ വിദ്യാർത്ഥിയായിരുന്ന സമയത്ത്, ലാബിലുള്ള ഡിഇസി വാക്സ് കമ്പ്യൂട്ടറിനായി അദ്ദേഹം ഒരു പി-കോഡ് വെർച്വൽ മെഷീൻ സൃഷ്ടിക്കുകയും, അതുമൂലം അദ്ദേഹത്തിന്റെ പ്രൊഫസർക്ക് യുസിഎസ്ഡി പാസ്കലിൽ എഴുതിയ പ്രോഗ്രാമുകൾ പ്രവർത്തിപ്പിക്കാൻ കഴിയും. ജാവ അറ്റ് സണിനെ നയിക്കുകയും ജോലിയിൽ മുഴുകയും ചെയ്ത സമയത്ത്, വ്യാപകമായി വിതരണം ചെയ്ത പ്രോഗ്രാമുകൾക്കുള്ള ആർക്കിടെക്ട്റ്റ്-ന്യൂറൽ എക്സിക്യൂഷനിലൂടെ സമാനമായ തത്ത്വചിന്ത നടപ്പിലാക്കുന്നതിലൂടെ കൈവരിക്കാനാകുമെന്ന് അദ്ദേഹം കണ്ടു: എല്ലായ്പ്പോഴും ഒരേ വെർച്വൽ മെഷീനിനായി പ്രോഗ്രാം ചെയ്യുക. ഗോസ്ലിംഗിന്റെ മറ്റൊരു സംഭാവന "ബണ്ടിൽ" പ്രോഗ്രാം, "ഷാർ" എന്നറിയപ്പെടുന്നു, ബ്രയാൻ കെർണിഹാൻ റോബ് പൈക്കിന്റെ പുസ്തകമായ ദി യുണിക്സ് പ്രോഗ്രാമിംഗ് എൻവയോൺമെന്റിൽ വിശദമായി വിവരിച്ചിട്ടുണ്ട്.
ഒറാക്കിൾ കോർപ്പറേഷൻ ഏറ്റെടുത്ത ശേഷം 2010 ഏപ്രിൽ 2 ന് അദ്ദേഹം സൺ മൈക്രോസിസ്റ്റംസ് വിട്ടു. ശമ്പളം, പദവി, തീരുമാനമെടുക്കൽ കഴിവ് എന്നിവയിൽ കുറവുണ്ടായി. അതിനുശേഷം അദ്ദേഹം അഭിമുഖങ്ങളിൽ ഒറാക്കിളിനോട് വളരെ വിമർശനാത്മക നിലപാട് സ്വീകരിച്ചു, "സണ്ണും ഒറാക്കിളും തമ്മിലുള്ള സംയോജന യോഗങ്ങളിൽ, സണ്ണും ഗൂഗിളും തമ്മിലുള്ള പേറ്റന്റ് സാഹചര്യത്തെക്കുറിച്ച് ഞങ്ങൾ ഗ്രിൽ(ഗ്രിൽ ചെയ്യുക എന്നതിനർത്ഥം ഒരു വ്യക്തി എന്തെങ്കിലും തെറ്റ് ചെയ്യുന്നുവെന്ന് നിങ്ങൾ സംശയിക്കുകയും അവരെ സത്യം ഏറ്റുപറയാൻ ആഗ്രഹിക്കുകയും ചെയ്യുന്നതുപോലുള്ള തീവ്രമായ ചോദ്യങ്ങൾ ചോദിക്കുക എന്നാണ്.) ചെയ്തപ്പോൾ, ഒറാക്കിൾ അഭിഭാഷകന്റെ കണ്ണുകൾ തിളങ്ങുന്നത് കാണാൻ കഴിഞ്ഞു. ആൻഡ്രോയിഡിവേണ്ടിയുള്ള ഒറാക്കിൾ v. ഗൂഗിൾ ട്രയൽ സമയത്ത് അദ്ദേഹം തന്റെ നിലപാട് വ്യക്തമാക്കി: "എനിക്ക് ഒറാക്കിളുമായി അഭിപ്രായവ്യത്യാസമുണ്ടെങ്കിലും, ഈ സാഹചര്യത്തിൽ അവർ ശരിയാണ്. ഗൂഗിൾ സണ്ണിനെ പൂർണ്ണമായും തളർത്തി. ഞങ്ങളെല്ലാവരും ശരിക്കും അസ്വസ്ഥരായിരുന്നു: ജോനാഥൻ (ഷ്വാർട്സ്) പോലും സന്തോഷത്തോടെ ഇരിക്കാൻ തീരുമാനിച്ചു, നാരങ്ങയെ നാരങ്ങാവെള്ളമാക്കി മാറ്റാൻ ശ്രമിക്കുന്നത് പോലെ, ഇത് സണ്ണിലുള്ള ധാരാളം ആളുകളെ അലോസരപ്പെടുത്തി. എന്നിരുന്നാലും, എപിഐ(API)കൾ പകർപ്പവകാശമുള്ളതാകരുതെന്ന കോടതി വിധിയെ അദ്ദേഹം അംഗീകരിച്ചു.
2011 മാർച്ചിൽ ഗോസ്ലിംഗ് ഗൂഗിളിൽ ചേർന്നു. ആറുമാസത്തിനുശേഷം, അദ്ദേഹം തന്റെ സഹപ്രവർത്തകനായ ബിൽ വാസിനെ പിന്തുടർന്ന് ലിക്വിഡ് റോബോട്ടിക്സ് എന്ന സ്റ്റാർട്ടപ്പിൽ ചേർന്നു. 2016 അവസാനത്തോടെ, ലിക്വിഡ് റോബോട്ടിക്സ് ബോയിംഗ് ഏറ്റെടുത്തു. ഏറ്റെടുക്കലിനെ തുടർന്ന്, ഗോസ്ലിംഗ് ലിക്വിഡ് റോബോട്ടിക്സ് വിട്ട് ആമസോൺ വെബ് സർവീസസിൽ 2017 മെയ് മാസത്തിൽ വിശിഷ്ട എഞ്ചിനീയറായി ജോലി ചെയ്തു.
അദ്ദേഹം സ്കാല കമ്പനിയായ ലൈറ്റ്ബെൻഡിൽ ഉപദേശകനും ജെലാസ്റ്റിക് ഇൻഡിപെൻഡന്റ് ഡയറക്ടറും യൂക്കാലിപ്റ്റസിന്റെ സ്ട്രാറ്റജിക് അഡ്വൈസറും ഡിർട്ട്(DIRTT)എൻവയോൺമെന്റൽ സൊല്യൂഷൻസിന്റെ ബോർഡ് അംഗവുമാണ്.
"അജ്ഞാതമായത്" തെളിയിക്കാനുള്ള അദ്ദേഹത്തിന്റെ വ്യഗ്രത ശ്രദ്ധിക്കപ്പെട്ടു, എന്നാൽ പിന്നീട് തന്റെ പ്രിയപ്പെട്ട ഇറാഷണൽ നമ്പർ √2 ആണെന്ന് ശരിയല്ലെന്ന് വ്യക്തമാക്കി. അദ്ദേഹത്തിന്റെ ഓഫീസിൽ √2 ന്റെ ആദ്യ 1,000 അക്കങ്ങളുടെ ഫ്രെയിം ചെയ്ത ചിത്രമുണ്ട്.
ബഹുമതികൾ
2007-ൽ കാനഡയിലെ ഏറ്റവും വലിയ സിവിലിയൻ ബഹുമതിയായ ഓർഡർ ഓഫ് കാനഡ നൽകി ആദരിക്കപ്പെട്ടു.
അവലംബം
വർഗ്ഗം:ജീവചരിത്രം വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:1955-ൽ ജനിച്ചവർ വർഗ്ഗം:മേയ് 19-ന് ജനിച്ചവർ
ഉന്നത തല ഭാഷ
കമ്പ്യൂട്ടർ സയൻസിൽ, കമ്പ്യൂട്ടറിന്റെ വിശദാംശങ്ങളിൽ നിന്ന് ലഭ്യമായ ശക്തമായ അബ്സ്ട്രാറ്റ് പ്രോഗ്രാമിംഗ് ഭാഷയാണ് ഉന്നത തല പ്രോഗ്രാമിംഗ് ഭാഷ. ലോ-ലെവൽ പ്രോഗ്രാമിംഗ് ഭാഷകളിൽ നിന്ന് വ്യത്യസ്തമായി, ഇത് സ്വാഭാവിക ഭാഷാ ഘടകങ്ങൾ ഉപയോഗിച്ചേക്കാം, ഉപയോഗിക്കാൻ എളുപ്പമുള്ളതാകാം, അല്ലെങ്കിൽ കമ്പ്യൂട്ടിംഗ് സിസ്റ്റങ്ങളുടെ സുപ്രധാന മേഖലകളിലായിരിക്കാം (ഉദാ: മെമ്മറി മാനേജ്മെന്റ്) ഓട്ടോമേറ്റ് (അല്ലെങ്കിൽ പൂർണ്ണമായും മറയ്ക്കുന്നതു പോലുള്ളവ), ഒരു പ്രോഗ്രാം വികസിപ്പിക്കുന്ന പ്രക്രിയ ലളിതമാക്കുകയും ചെയ്യാം. ലോ-ലെവൽ ഭാഷ ഉപയോഗിക്കുന്നതിനേക്കാൾ കൂടുതൽ മനസ്സിലാക്കുവാൻ സാധിക്കും. നൽകിയിരിക്കുന്ന അബ്സ്ട്രാക്ഷന്റെ അളവ് ഒരു പ്രോഗ്രാമിംഗ് ഭാഷ എങ്ങനെ "ഹൈ-ലെവൽ" ആകുന്നെന്ന് നിർവചിക്കുന്നു.
കമ്പ്യൂട്ടറുകൾക്കായി രൂപകല്പന ചെയ്ത ആദ്യത്തെ ഉന്നത തല പ്രോഗ്രാമിംഗ് ഭാഷ കോൺറാഡ് സൂസ് സൃഷ്ടിച്ച പ്ലാങ്കാൽകൽ(Plankalkül) ആയിരുന്നു. എന്നിരുന്നാലും, അദ്ദേഹത്തിന്റെ കാലത്ത് അത് നടപ്പിലാക്കപ്പെട്ടില്ല, കൂടാതെ രണ്ടാം ലോകമഹായുദ്ധം മൂലമുണ്ടായ മറ്റ് സംഭവവികാസങ്ങളിൽ നിന്ന് അദ്ദേഹത്തിന്റെ യഥാർത്ഥ സംഭാവനകൾ ഏറെക്കുറെ ഒറ്റപ്പെട്ടു, ഹൈൻസ് റുട്ടിഷൗസറിന്റെ "സൂപ്പർപ്ലാൻ" ഭാഷയിൽ ഉള്ള ഭാഷയുടെ സ്വാധീനം മാറ്റിനിർത്തിയാൽ ഒരു പരിധി വരെ ആൽഗോൾ ഭാഷയ്ക്കും ഒറ്റപ്പെടൽ സംഭവിച്ചിട്ടുണ്ട്. ഐബിഎമ്മിന്റെ മുൻകാല ഓട്ടോകോഡ് സിസ്റ്റങ്ങളുടെ മെഷീൻ-സ്വതന്ത്ര വികസനമായ ഫോർട്രാൻ ആയിരുന്നു, വളരെ വ്യാപക ഉപയോഗമുണ്ടായിരുന്ന ആദ്യത്തെ ഉന്നത തല ഭാഷ. അൽഗോൾ കുടുംബത്തിൽപ്പെട്ട, 1958-ൽ നിർവചിക്കപ്പെട്ട അൽഗോൾ 58 ഉം അൽഗോൾ 60 യും 1960-ൽ യൂറോപ്യൻ, അമേരിക്കൻ കമ്പ്യൂട്ടർ ശാസ്ത്രജ്ഞരുടെ സമിതികൾ നിർവ്വചിച്ചു, ലെക്സിക്കൽ സ്കോപ്പിന് കീഴിൽ റിക്രക്ഷനും, നെസ്റ്റഡ് ഫംഗ്ഷനുകളും അവതരിപ്പിച്ചു. മൂല്യവും നെയിം പാരാമീറ്ററുകളും അവയുടെ അനുബന്ധ സെമാന്റിക്‌സും തമ്മിൽ വ്യത്യാസമുള്ള ആദ്യത്തെ ഭാഷയും അൽഗോൾ 60 ആയിരുന്നു. അൽഗോൾ നിരവധി ഘടനാപരമായ പ്രോഗ്രാമിംഗ് ആശയങ്ങളും അവതരിപ്പിച്ചു, അതായത്,,   കൺസ്ട്രക്‌റ്റുകളും അതിന്റെ വാക്യഘടനയും ഔപചാരിക നൊട്ടേഷനിൽ ആദ്യമായി വിവരിച്ചത് - ബാക്കസ്-നൗർ ഫോമിലാണ്(ബിഎൻഎഫ്). ഏകദേശം ഇതേ കാലയളവിൽ, കോബോൾ റെക്കോർഡുകൾ അവതരിപ്പിച്ചു (സ്‌ട്രക്‌ട്‌സ് എന്നും അറിയപ്പെടുന്നു) ലിസ്പ് ആദ്യമായി ഒരു പ്രോഗ്രാമിംഗ് ഭാഷയിൽ പൂർണ്ണമായും പൊതുവായ ലാംഡ അബ്സ്ട്രാക്ഷൻ അവതരിപ്പിച്ചു.
സവിശേഷതകൾ
"ഉന്നത-തല ഭാഷ" എന്നത് യന്ത്രഭാഷയിൽ നിന്നുള്ള ഉയർന്ന തലത്തിലുള്ള അബ്സ്ട്രാക്ഷനെ സൂചിപ്പിക്കുന്നു. രജിസ്റ്ററുകൾ, മെമ്മറി അഡ്രസ്സുകൾ, കോൾ സ്റ്റാക്കുകൾ എന്നിവയുമായി ഇടപെടുന്നതിനുപകരം, ഉന്നത തല ഭാഷകൾ വേരിയബിളുകൾ, അറേകൾ, ഒബ്ജക്റ്റുകൾ, സങ്കീർണ്ണമായ ഗണിതങ്ങൾ അല്ലെങ്കിൽ ബൂളിയൻ എക്സ്പ്രഷനുകൾ, സബ്റൂട്ടീനുകളും ഫംഗ്ഷനുകളും, ലൂപ്പുകൾ, ത്രെഡുകൾ, ലോക്കുകൾ, മറ്റ് അബ്സ്ട്രാക്ട് കമ്പ്യൂട്ടർ സയൻസ് ആശയങ്ങൾ എന്നിവ കൈകാര്യം ചെയ്യുന്നു. ഒപ്റ്റിമൽ പ്രോഗ്രാം കാര്യക്ഷമതയേക്കാൾ ഉപയോഗക്ഷമതയിൽ ശ്രദ്ധ കേന്ദ്രീകരിക്കുക. ലോ-ലെവൽ അസംബ്ലി ഭാഷകളിൽ നിന്ന് വ്യത്യസ്തമായി, ഒരു മെഷീന്റെ നേറ്റീവ് ഒപ്‌കോഡുകളിലേക്ക് നേരിട്ട് വിവർത്തനം ചെയ്യുന്ന ഭാഷാ ഘടകങ്ങളുടെ ഉപയോഗം ഉന്നത തല ഭാഷകളിൽ കുറവാണ്. സ്ട്രിംഗ് കൈകാര്യം ചെയ്യൽ, റൂട്ടീൻസ്, ഒബ്ജക്റ്റ്-ഓറിയന്റഡ് ഭാഷാ സവിശേഷതകൾ, ഫയൽ ഇൻപുട്ട്/ഔട്ട്‌പുട്ട് എന്നിവ പോലുള്ള മറ്റ് സവിശേഷതകളും ഉണ്ടായിരിക്കാം. ഉന്നത തല പ്രോഗ്രാമിംഗ് ഭാഷകളിൽ ശ്രദ്ധിക്കേണ്ട ഒരു കാര്യം, പ്രോഗ്രാമറെ മെഷീനിൽ നിന്ന് വേർപെടുത്താനും ഈ ഭാഷകൾ അനുവദിക്കുന്നു. അതായത്, അസംബ്ലി അല്ലെങ്കിൽ മെഷീൻ ലാംഗ്വേജ് പോലുള്ള ലോ-ലെവൽ ഭാഷകളിൽ നിന്ന് വ്യത്യസ്തമായി, ഉന്നത തല പ്രോഗ്രാമിംഗിന് പ്രോഗ്രാമറുടെ നിർദ്ദേശങ്ങൾ വർദ്ധിപ്പിക്കാനും അവരുടെ അറിവില്ലാതെ പശ്ചാത്തലത്തിൽ ധാരാളം ഡാറ്റ ചലനങ്ങൾ ട്രിഗർ ചെയ്യാനും കഴിയും. നിർദ്ദേശങ്ങൾ നടപ്പിലാക്കുന്നതിനുള്ള ഉത്തരവാദിത്തവും അധികാരവും പ്രോഗ്രാമറിൽ നിന്ന് മെഷീന് കൈമാറ്റം ചെയതിട്ടുണ്ട്.
അവലംബം
വർഗ്ഗം:വിവരസാങ്കേതികവിദ്യ വർഗ്ഗം:പ്രോഗ്രാമിങ് ഭാഷാ കുടുംബങ്ങൾ വർഗ്ഗം:പ്രോഗ്രാമിങ് ഭാഷകൾ
ചാക്രികഗ്രൂപ്പ്
സവിശേഷതകൾ
ചാക്രികഗ്രൂപ്പുകൾ പരിബദ്ധമോ അനന്തമോ ആകാം. (,+) ഒരു പരിബദ്ധ ചാക്രികഗ്രൂപ്പാണ്, (\mathbb{Z},+) ഒരു അനന്ത ചാക്രികഗ്രൂപ്പും. ഒരു ചാക്രികഗ്രൂപ്പിന്‌ ഒന്നിലധികം ജനകങ്ങളുണ്ടാകാം. ഉദാഹരണമായി (\mathbb{Z},+) എന്ന ചാക്രികഗ്രൂപ്പിന് 1, -1 എന്നിങ്ങനെ രണ്ട് ജനകങ്ങളുണ്ട്. ചാക്രികഗ്രൂപ്പുകളെല്ലാം തന്നെ ക്രമഗ്രൂപ്പുകളാണ്.
ചാക്രികഗ്രൂപ്പുകളുടെ ഉപഗ്രൂപ്പുകളും ചാക്രികഗ്രൂപ്പുകളായിരിക്കും. G എന്നത് N അംഗങ്ങളുള്ള ഒരു ഗ്രൂപ്പാണെങ്കിൽ N ന്റെ ഓരോ ഘടകത്തിനും G യ്ക്ക് അത്രയും അംഗങ്ങളുള്ള കൃത്യം ഒരു ഉപഗ്രൂപ്പുണ്ടാകും. അംഗങ്ങളുടെ എണ്ണം അഭാജ്യസംഖ്യയായിട്ടുള്ള ഏതൊരു ഗ്രൂപ്പും ചാക്രികമായിരിക്കും.
ചാക്രികമല്ലാത്ത ഏറ്റവും ചെറിയ ഗ്രൂപ്പ് ക്ലൈൻ ഗ്രൂപ്പ് ആണ്.
ലാൻസ് ക്ലൂസ്നർ
പുറത്തേക്കുള്ള കണ്ണികൾ
വർഗ്ഗം:ദക്ഷിണാഫ്രിക്കൻ ക്രിക്കറ്റ് കളിക്കാർ വർഗ്ഗം:1971-ൽ ജനിച്ചവർ
സത്യം
സത്യം എന്നതിന് പല നിർവ്വചനങ്ങളുണ്ട്. എഴുതിയതോ, പ്രമാണങ്ങളിലോ, പറച്ചിലിലോ പരാമർശിച്ചിരിക്കുന്ന വസ്തുത യാഥാർത്ഥ്യവുമായി എത്രത്തോളം പൊരുത്തപ്പെടുന്നു എന്നുള്ളതിന്റെ മാപിനിയായും സത്യം അനുവർത്തിക്കുന്നു.
ഗാന്ധി ദർശനത്തിൽ
ഗാന്ധിജിയുടെ വീക്ഷണത്തിൽ സത്യവും അഹിംസയും ഒരേ നാണയത്തിന്റെ രണ്ട്‌ വശങ്ങളാണ്‌. സത്യം ലക്‌ഷ്യവും അഹിംസ ആ അതിലേക്കുള്ള മാർഗവുമാണ്‌. അഹിംസയെന്നാൽ മറ്റൊരുവന്‌ ദോഷം ചെയ്യാതിരിക്കൽ മാത്രമല്ല തന്നോട്‌ തെറ്റു ചെയ്തവനോട്‌ ക്ഷമിക്കുവാനുള്ള സന്നദ്ധതയും കൂടിയാണ്‌.
അദ്വൈത സിദ്ധാന്തത്തിൽ
ദൈവവും സത്യമാണ്‌, ലോകവും സത്യമാണ്‌. ഈ കാര്യകാരണ ബന്ധത്തെ അദ്വൈതം അംഗീകരിക്കുന്നില്ല. സത്യം എന്ന വാക്കിന്‌ തത്ത്വികമായി മൂന്നു കാലങ്ങളിലും മാറാതെ നിൽക്കുന്നത്‌ എന്നു കൂടി അർത്ഥമുണ്ട്‌. മാറ്റം എന്നത് മുമ്പത്തെ അവസ്ഥയുടെ മരണവും ഇപ്പോഴത്തെ അവസ്ഥയുടെ ജനവുമാണ്. അതുകൊണ്ട് മാറ്റമില്ലാത്തതു മാത്രമേ ജനന മരണത്തിന്ന് അതീത്മായിരിക്കൂ. അദ്വൈതസിദ്ധാന്ത പ്രകാരം സത്യമായത്‌ ഒന്നു മാത്രമേയുള്ളൂ. ലോകം മിഥ്യയാണ്‌. എന്തെന്നാൽ സൃഷ്ടി നടന്നിട്ടേയില്ല. സത്യം മറയ്ക്കപ്പെട്ടപ്പോൾ സത്യത്തിനു മുകളിൽ കയറിൽ പാമ്പിനെയെന്നപോൽ കാണപ്പെട്ട ഒരു മിഥ്യാദർശനം മാത്രമാണ് ലോകം. കയറിനു പകരം നാം കണ്ടതായി തോന്നിയ പാമ്പ് ഇല്ലാതെയാകാൻ കയറിനെ തിരിച്ചറിഞ്ഞാൽ മാത്രം മതിയാകും
കേനോപനിഷത്തിൽ
സത്യാന്വേഷണത്തിന്‌ ശക്തമായ പ്രേരണ നൽകുന്ന ഒരു ഉപനിഷത്താണിത്. ഇന്ദ്രിയങ്ങൾക്കും മനസ്സിനും അപ്പുറത്തുള്ള സത്യം, ആത്യന്തിക സത്യം യുക്തിസഹമായി അന്വേഷണത്തിൽക്കൂടി കണ്ടെഥ്റ്റുവാൻ സാധിക്കുമെന്ന് കേനോപനിഷത് വ്യക്തമാക്കുന്നു.
ഋഗ്വേദത്തിൽ
പലതായി കാണപ്പെടുമെങ്കിലും സത്യം ഏകമെന്ന് ഋഗ്വേദത്തീൽ പ്രഖ്യാപിക്കുന്നു.
ഇലക്ട്രിക്കൽ എൻജിനീയറിംഗ്
thumb|വലിയ പവർ സിസ്റ്റത്തിന്റേയും ഡിസൈൻ ഇലക്ട്രിക്കൽ എൻ‌ഞ്ചിനീയറിംഗിന്റെ ഭാഗമാണ്
upright|thumb|180px|ഇലക്ട്രോണിക്സ് സർക്യൂട്ടുകൾ
ഇലക്ട്രിക്കൽ എഞ്ചിനിയറിംഗ് പ്രധാനപ്പെട്ടതും വളരെ വേഗത്തിൽ വികസിച്ചുകൊണ്ടിരിക്കുന്നതും കൂടാതെ നിരവധി ഉപശാഖകളോടു കൂടിയതുമായ വിഭാഗമാണ്‌. ഇലകട്രോണിക്സ് എഞ്ചിനിയറിംഗ്, കമ്മ്യൂണിക്കേഷൻ എഞ്ചിനിയറിംഗ്, ഇൻസ്ട്രുമെന്റേഷൻ എഞ്ചിനിയറിംഗ്, കമ്പ്യൂട്ടർ എഞ്ചിനിയറിംഗ് ഇവയെല്ലാം ഇലക്ട്രിക്കൽ എഞ്ചിനിയറിംഗ് ശാഖയിൽ നിന്നും വികസിച്ച് ഉപശാഖകളായി നിലനിൽക്കുകയും പിന്നീട് പ്രധാന ശാഖകൾ ആയിത്തീർന്നവയുമാണ്.
ചരിത്രം
thumb|140px|right|ഫാരഡെയുടെ കണ്ടുപിടിത്തങ്ങളാണ് ഇലക്ട്രിക് മോട്ടോറിന്റെ കണ്ടുപിടിത്തത്തിലെക്കു വഴിവെച്ചതു പതിനെഴാം നൂറ്റാണ്ടു മുതൽ തന്നെ വൈദ്യുതി ശാസ്ത്ര സാങ്കേതിക രംഗത്തെ ഒരു വിഷയമായി കരുതിയിരുന്നു.വെർസോരിയംഎന്ന ഉപകരണം നിർമിച്ച വില്യം ഗിൽബെർറ്റ് ആണ് ആദ്യത്തെ ഇലക്ട്രിക്കൽ എൻജിനിയറായി കരുതപ്പെടുന്നത്. ഈ ഉപകരണം കൊണ്ടു സ്റ്റാറ്റിക് ചർജുള്ള വസ്തുക്കളെ തിരിച്ചറിയാമായിരുന്നു. ആദ്യമായി കാന്തിക ശക്തിയും വിദ്യുത്ച്ഛക്തിയും തമ്മിൽ വേർതിരിച്ചറിഞ്ഞത് ഇദ്ദേഹമാണ്.1800കളോട് കൂടി അലെസാൻഡ്റൊ വോൾട ആദ്യത്തെ ബാറ്ററീ (വോൾടെക് പൈൽ) നിർമ്മിച്ചു.
19 ാം നൂറ്റാണ്ട്
19 ാം നൂറ്റാണ്ടോടു കൂടി ഈ മേഖലയിലെ ഗവേഷണങ്ങൾ ശക്തിപ്പെടുവാൻ തുടങ്ങി.ജോർജ് സൈമൺ ഓം,മൈക്കേൽ ഫാരഡെ,ജെയിംസ് ക്ലാർക്ക് മാക്സ്‌വെൽ തുടങ്ങിയവരുടെ പ്രയത്നങ്ങൾ ഈ നൂറ്റാണ്ടിലെ ശ്രദ്ധേയമായ പുരോഗതികളാണ്.
ഉപ വിഷയങ്ങൾ
ഇലക്ട്രിക്കൽ എഞ്ചിനിയറിംഗിനു ഒരുപാട് ഉപവിഷയങ്ങളുണ്ട്. പ്രധാനമായവ താഴെ കൊടുത്തിരിക്കുന്നു.
പവർ
പവർ എഞ്ചിനീയറിംഗ് വൈദ്യുതിയുടെ ഉത്പാദനം, വിതരണം തുടങ്ങിയവയും അവയെ ബന്ധപ്പെട്ട ഉപകരണങ്ങളുടെ രൂപകല്പനകളേയും കൈകാര്യം ചെയ്യുന്നു. ഇത് ട്രാൻസ്ഫോർമർ,വൈദ്യുതജനിത്രം,വൈദ്യുത മോട്ടോറുകൾ,ഹൈ വോൾറ്റെജ് എഞ്ചിനീയറിംഗ്,പവർ ഇലക്ട്രോണിക്സ് എന്നിവയെ ഉൾക്കൊള്ളുന്നു.ലോകത്തിലെ മിക്ക ഇടങ്ങളിലും ഗവണ്മെന്റുകൾ പവർ ഗ്രിഡ് എന്നറിയപ്പെടുന്ന ഒരു വൈദ്യുത ശൃ൦ഖല നിലനിർത്തി വരുന്നു. ഉപഭോക്താക്കളെയും വൈദ്യുതജനിത്രങ്ങളേയും ഇത് യോജിപ്പിക്കുന്നു. പവർ എഞ്ചിനീയർ ഇത്തരം പവർ ഗ്രിഡിന്റെയോ അതിനെ ബന്ധപ്പെട്ടു കിടക്കുന്ന പവർ സിസ്റ്റംസിന്റെയോ രൂപകല്പനകളും നടത്തിപ്പുമായും ബന്ധപ്പെട്ടിരിക്കുന്നു.
കൺട്രോൾ
കൺട്രോൾ എൻജിനീയറിംഗ് ഡൈനാമിക് സിസ്റ്റംസിന്റെ രൂപീകരണത്തിലും അവ ആവശ്യാനുസരണം പ്രവർത്തിക്കാൻ വേണ്ട കൺട്രോളറുകളുടെ  രൂപകൽപ്പനയിലും ശ്രദ്ധ ചെലുത്തുന്നു. ഇത്തരം കൺട്രോളറുകൾ നടപ്പിലാക്കാൻ ഇലക്ട്രിക്കൽ എഞ്ചിനീയർമാർ ഇലക്ട്രോണിക് സർക്യൂട്ട്സ്,ഡിജിറ്റൽ സിഗ്നൽ പ്രൊസസ്സർ,മൈക്രോ കൺട്രോളറുകൾ, PLC മുതലായവ ഉപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:വൈദ്യുതി എഞ്ചിനീയറിങ്ങ്
ഡൈനമോ
വൈദ്യുത ജനിത്രത്തിന്റെ മറ്റൊരു പേരാണ് ഡൈനാമൊ എങ്കിലും കമ്മ്യൂട്ടേറ്ററിന്റെ സഹായത്തോടെ നേർധാരാ വൈദ്യുതി(DC Current) ഉത്പാദിപ്പിക്കുന്ന ജനറേറ്ററുകളെയാണ് ഇന്ന് ഡൈനാമൊ എന്ന് വിളിക്കുന്നത്. വ്യവസായങ്ങൾക്ക് വേണ്ടി വിദ്യുഛക്തി ഉത്പാദിപ്പിക്കുന്ന ഡൈനാമോകളായിരുന്നു ആദ്യത്തെ വൈദ്യുത ജനിത്രങ്ങൾ. വൈദ്യുത മോട്ടോർ, പ്രത്യാവർത്തിധാരാ വൈദ്യുതി ഉത്പാദിപ്പിക്കുന്ന ആൾട്ടർനേറ്റർ, റോട്ടറി ആൾട്ടർനേറ്റർ മുതലായ ഊർജ്ജ പരിവർത്തന ഉപാധികളുടെ മുൻ‌ഗാമിയായിരുന്നു ഡൈനമോ. പ്രത്യാവർത്തി ധാരാ വൈദ്യുതിയുടെ ആധിപത്യവും കമ്മ്യൂട്ടേറ്ററുകളുടെ പോരായ്മകളും സോളിഡ് സ്റ്റേറ്റ് ഉപാധികൾ കൊണ്ട് പ്രത്യാവർത്തി ധാരാ വൈദ്യുതിയെ നേർധാരാ വൈദ്യുതിയായി എളുപ്പത്തിൽ മാറ്റാമെന്നതും ഒക്കെ കാരണം ഡൈനാമോകൾ ഇന്ന് ഊർജ്ജോത്പാദനത്തിന് അധികം ഉപയോഗിക്കുന്നില്ല.മൈക്കൽ ഫാരഡേ ആണ്‌ ഡൈനാമോ കണ്ടുപിടിച്ചത്.
വർഗ്ഗം:വൈദ്യുതോൽപ്പാദനം
ഡ്രാക്കൻകുലിയാസിസ്
മനുഷ്യരിലും മൃഗങ്ങളിലും കാണുന്ന ഒരു പരാദരോഗമാണ് ഡ്രാക്കൻകുലോസിസ്.കുടിവെള്ള സ്രോതസ്സുകൾ മലിനമാക്കപ്പെറ്റുടുന്നതിലൂടെയാണ് ഈ രോഗം പകരുന്നത്. ജലസ്രോതസ്സുകളിൽ കാണപ്പെടുന്ന സൈക്ലോപുകളാണ് രോഗസംക്രമണത്തെ സഹായിക്കുന്നത്.ഡ്രാഗൺവിരയുടെ (ഗിനി വിര)ലാർവകളിലൂടെയാണ് ഈ രോഗം പകരുന്നത്.
ലക്ഷണങ്ങൾ
മനുഷ്യനിൽ വിര ബാധിച്ചുകഴിഞ്ഞാൽ രോഗം പ്രത്യക്ഷപ്പെടാൻ 14 മാസങ്ങൾ വരെയെടുക്കാം.പനി തളർച്ച,തലചുറ്റൽ, ഛർദി,കണ്ണിനു താഴെ നീർവീക്കം ഇവ ചില ലക്ഷണങ്ങൾ ആണ്.ശരീരത്തിൽ തടിപ്പുകളും വൃണവും ഉണ്ടാകാം.പൂർണ്ണവളർച്ചയെത്തിയ പെൺവിരകൾ ത്വക്കിനടിയിലൂടെ ഇഴഞ്ഞു നീങ്ങുന്നതും കാണാം.
സെപ്റ്റംബർ 2008
സെപ്റ്റംബർ 2008 അധിവർഷത്തെ ഒൻപതാം മാസമായിരുന്നു. തിങ്കളാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു ചൊവ്വാഴ്ച അവസാനിച്ചു.
2008 സെപ്റ്റംബർ മാസം നടന്ന പ്രധാന സംഭവങ്ങൾ
അവലംബം
*2008-09 2008
സ്റ്റാർ ആപ്പിൾ
മദ്ധ്യ അമേരിക്കയുടെ താഴ്വാര പ്രദേശങ്ങളിലും പശ്ചിമേന്ത്യൻ ദ്വീപുകളിലും കാണപ്പെടുന്ന സപ്പോട്ട വർഗ്ഗത്തിൽ പെട്ട ഒരു ഫലവൃക്ഷമാണ് സ്റ്റാർ അപ്പിൾ അഥവാ 'കൈനിറ്റോ' (ക്രിസോഫില്ലം കൈനിറ്റോ). . ത്വരിതഗതിയിൽ വളർന്ന് ഇരുപതടിയോളം ഉയരം വക്കുന്ന മരമാണിത്. 'കൈമിറ്റോ', "സ്വർണ്ണപത്ര മരം" (golden leaf tree), 'അബിയാബ', 'എസ്ട്രെല്ലാ', 'പാൽപ്പഴം' (milk fruit) എന്നീ സാമാന്യനാമങ്ങളും ഇതിനുണ്ട്. വിയറ്റ്നാമിൽ ഇതിന് മുലപ്പാൽ എന്നർത്ഥമുള്ള 'വു-സുവാ' എന്ന പേരാണ്. thumb|രണ്ടായി മുറിച്ച സ്റ്റാർ അപ്പിൾ പഴത്തിന്റെ നക്ഷത്ര 'ഡിസൈൻ' ഉള്ള ഉൾഭാഗം right|thumb|മരത്തിൽ നിന്നു പറിച്ചെടുത്ത ഉടനേയുള്ള സ്റ്റാർ അപ്പിൾ
മരം
മുട്ടുകളിൽ ഒന്നിടവിട്ട് വിപരീതദിശകളിലെക്കു തിരിഞ്ഞ് ഇലകൾ ക്രമീകരിക്കപ്പെട്ടിരിക്കുന്നു. ഇലകൾക്ക് 5 മുതൽ 15 വരെ സെന്റീമീറ്റർ നീളമുണ്ടാകാം. ഇലകൾക്ക് മുകൾഭാഗത്ത് കടുംപച്ചയും താഴെ സ്വർണ്ണപ്പട്ടും നിറങ്ങളാണ്. ദൂരക്കാഴ്ചയിൽ ഇലകളുടെ കീഴ്ഭാഗം തിളങ്ങുന്നതായി കാണാം. അതിനാൽ ശാഖകളുടെ കാറ്റിലാട്ടം അതിമനോഹരമായ ദൃശ്യമാവുന്നു. പൂക്കൾക്ക് വലിപ്പം കുറവാണ്. ധൂമ്രഛായയുള്ള വെളുപ്പുനിറമാണവയ്ക്ക്. സുഗന്ധമുള്ളവയാണ് പൂക്കൾ. പൂക്കളിൽ സ്വയം പരാഗണം ഫലപ്രദമാണ്.
പഴം
left|thumb|പച്ച, ചുവപ്പ് നിറങ്ങളിലും സ്റ്റാർ ആപ്പിൾ ഉണ്ട് left|thumb|പച്ച സ്റ്റാർ ആപ്പിൾ (മലപ്പുറത്ത് നിന്നും എടുത്തത്)
ഉരുണ്ട് ധൂമ്രനിറമുള്ള പഴങ്ങൾ ഞെട്ടിനോടു ചേരുന്ന ഭാഗത്ത് പച്ചനിറമുള്ളവയാണ്. ഉള്ളിലെ മാംസളഭാഗത്ത് ഒരു നക്ഷത്രരൂപം കാണാം. ചിലയിനങ്ങളിൽ പഴങ്ങളുടെ നിറം പച്ച കലർന്ന വെളുപ്പോ, മഞ്ഞയോ ആകാം. പഴത്തൊലി ചുന നിറഞ്ഞതാണ്. ചുനയും തൊലിയും ഭക്ഷണയോഗ്യമല്ല. പരന്ന് കനക്കുറവുള്ള വിത്തുകൾക്ക് ഇളം തവിട്ടു നിറമാണ്. ഏഴാം വർഷം മുതൽ ആണ്ടു മുഴുവൻ ഈ മരത്തിൽ ഫലം ഉണ്ടാകും.
പഴകുന്നതിനു മുൻപ് മധുരവിഭവമായി വിളമ്പാൻ പറ്റിയതാണ് പഴം; തണുപ്പിച്ച് വിളമ്പുന്നതാണ് ഉചിതം. ഇലകളുടെ കഷായം പ്രമേഹത്തിന്റേയും സന്ധിവാതത്തിന്റേയും ചികിത്സയിൽ ഉപയോഗിക്കാറുണ്ട്. പഴത്തിന് കോശക്ഷയത്തെ തടയാൻ കഴിവുള്ളതായി കരുതപ്പെടുന്നു.
ഔഷധോപയോഗം
മരത്തൊലി ഉന്മേഷദായകവും ഉത്തേജകവും ആയും കണക്കാക്കപ്പെടുന്നു. തൊലിനീര് ചുമക്ക് ഔഷധമായി ഉപയോഗിക്കാറുണ്ട്. ധൂമ്രനിറമുള്ള ഇനം പഴത്തിന്റെ തൊലി കട്ടിയുള്ളതും ഉൾഭാഗം ഉറപ്പു കൂടിയതും ആയിരിക്കും. പച്ച നിറമുള്ള ഇനത്തിൽ, പഴത്തിന്റെ തൊലി കട്ടി കുറഞ്ഞും ഉൾഭാഗം കൂടുതൽ മാംസളമായും കാണപ്പെടുന്നു. മഞ്ഞ നിറമുള്ള ഇനം താരതമ്യേന വിരളമാണ്.
ഇനങ്ങൾ
സ്റ്റാർ ആപ്പിളിൾ ഉൾപ്പെടുന്ന ക്രിസോഫില്ലസ് ജനുസ്സിൽ പെട്ട മറ്റു പല മരങ്ങളും ആഫ്രിക്കയിൽ കാണപ്പെടുന്നു. അവയ്ക്കും സ്റ്റാർ ആപ്പിൾ എന്നു തന്നെയാണ് പേര്. ക്രിസോഫില്ലം അൽബിഡം, ക്രിസോഫില്ലം ആഫ്രിക്കാനം എന്നിവ അവയിൽ ചിലതാണ്.
വിയറ്റ്നാമിൽ കാണപ്പെടുന്ന എറ്റവും പ്രസിദ്ധമായ ഇനം, തിയൻ ഗിയാങ്ങ് പ്രവിശ്യയിൽ ചൗ താൻ ജില്ലയിലുള്ള വിൻ കിം പ്രദേശത്തു വളരുന്ന റെൻ പാൽപ്പഴം ആണ്.
സാഹിത്യത്തിൽ
നോബൽ സമ്മാന ജേതാവായ കവി ഡെറക്ക് വാൽക്കോട്ട് 1979-ൽ പ്രസിദ്ധീകരിച്ച "സ്റ്റാർ ആപ്പിൾ കിംഗ്ഡം" എന്ന സമാഹാരത്തിൽ, കരീബിയൻ പ്രദേശത്തിന്റെ തന്നെ പ്രതീകമായി ചിത്രീകരിച്ചുകൊണ്ട് സ്റ്റാർ ആപ്പിളിന് അമരത്വം നൽകി.
ചിത്രശാല
വർഗ്ഗം:നീലിയാർകോട്ടത്തെ സസ്യജാലം വർഗ്ഗം:ഭക്ഷ്യയോഗ്യമായ പഴങ്ങൾ വർഗ്ഗം:സപ്പോട്ടേസീ
ഹിസ്റ്റോപ്ലാസ്മാ രോഗം
അതിതീവ്രമല്ലാത്ത ഒരു പൂപ്പൽ രോഗമാണിത്.ഡാർലിങ് രോഗം എന്നും പേരുണ്ട്. ചികിത്സ തേടുന്നില്ലെങ്കിൽ മാരകമാകാവുന്ന ഈ രോഗം പ്രധാനമായും ശ്വാസകോശത്തെ ബാധിക്കുന്നു.രോഗപ്രതിരോധ ശേഷി കുറഞ്ഞ കുട്ടികൾ,മുതിർന്നവർ ഇതിനു ഇരയാകാറുണ്ട്.പക്ഷികൾ ഈ രോഗം പകർത്തുന്നതായിക്കാണുന്നു. പ്ലീഹയെ ബാധിക്കുന്ന വീക്കം ഇതിന്റെ മറ്റൊരു ലക്ഷണമാണ്. ആളൊഴിഞ്ഞ കെട്ടിടങ്ങൾ,ഗുഹകൾ,മണ്ണുമായി ബന്ധപ്പെട്ട് തൊഴിലെടുക്കുന്നവർ എന്നിവരിലാണ് രോഗസാദ്ധ്യത കൂടുതൽ.
വർഗ്ഗം:ഫംഗസ് രോഗങ്ങൾ
ഗിയാർഡിയ രോഗം
വികസ്വര രാജ്യങ്ങളിൽ വ്യാപകമായിട്ടുള്ള ഒരു പരാദരോഗമാണ് ഗിയാർഡിയ രോഗം അഥവാ ബീവർപ്പനി .ചെറിയകുട്ടികളെ ബാധിച്ചാൽ മരണസാദ്ധ്യത കൂടുതലാണ്. മലിനജലസ്രോതസ്സുകളിൽ നിന്നു വെള്ളം ഉപയോഗിക്കുന്നവരിലാണ് രോഗം പകരുന്നത്.തലവേദനയും വയറിളക്കവും ആണ് പ്രധാന ലക്ഷണം. ശരീരത്തിൽ നിന്നും ജലാംശം വളരെ വേഗം നഷ്ടപ്പെട്ട് രോഗി തീരെ അവശനാകുന്നത് മറ്റൊരു ലക്ഷണമാണ്. വ്യക്തിശുചിത്വം പാലിക്കുകയാണ് രോഗം തടയാനുള്ള പ്രധാനമാർഗ്ഗം.
കേരള നിയമസഭാ തിരഞ്ഞെടുപ്പ് (2011)
കേരളത്തിലെ 140 നിയമസഭാമണ്ഡലങ്ങളിലേക്കുള്ള 2011-ലെ കേരള നിയമസഭാ തിരഞ്ഞെടുപ്പ് 2011 ഏപ്രിൽ 13-നു് ഒറ്റഘട്ടമായി നടന്നു. വോട്ടെണ്ണൽ 2011 മേയ് 13-നു് നടന്നു. തിരഞ്ഞെടുപ്പ് പ്രഖ്യാപനം 2011 മാർച്ച് 19-നു് നിലവിൽ വന്നു. എൽ.ഡി.എഫ്., യു.ഡി.എഫ്. എന്നീ രണ്ടു രാഷ്ട്രീയ മുന്നണികളും, ബി.ജെ.പി. എന്ന രാഷ്ട്രീയ പാർട്ടിയുമാണ് ഈ തിരഞ്ഞെടുപ്പിൽ പ്രധാനമായും ജനവിധി തേടിയത്.
പൊതു വിവരങ്ങൾ
13-ാം കേരളാ നിയമസഭയിലേയ്ക്കുള്ള തിരഞ്ഞെടുപ്പിൽ 14 ജില്ലകളിലെ 140 നിയമസഭാമണ്ഡലങ്ങളിലേയ്ക്കായി 970 സ്ഥാനാർത്ഥികളാണ് തിരഞ്ഞെടുപ്പിനെ നേരിട്ടത്. 20758 പോളിങ് സ്റ്റേഷനുകളിലായി നടക്കുന്ന തിരഞ്ഞെടുപ്പിൽ 2,31,47,871 വോട്ടർമാർ സമ്മതിദാനാവകാശം വിനിയോഗിച്ചു.
തിരഞ്ഞെടുപ്പ്
കേരളത്തിലെ പതിമൂന്നാം നിയമസഭയിലേക്കുള്ള തിരഞ്ഞെടുപ്പ് 2011 ഏപ്രിൽ 13-നു് നടന്നു.പത്രികാ സമർപ്പണത്തിനുള്ള അവസാന തീയതി 2011 മാർച്ച് 26 ആയിരുന്നു. അന്നു വരെ 1373 പത്രികകൾ സമർപ്പിച്ചു.പത്രികകളുടെ സൂക്ഷ്മപരിശോധന 2011 മാർച്ച് 29-നു് നടന്നു. പുതുക്കിയ വോട്ടർ പട്ടിക പ്രകാരം കേരളത്തിൽ 10,959,115 പുരുഷന്മാരും 11,919,652 സ്ത്രീകളും അടക്കം 22,878,767 വോട്ടർമാരുണ്ട്. കേരളത്തിലാകെ 11,662 പോളിങ്ങ് സ്റ്റേഷനുകളിലായി 20,758 പോളിങ്ങ് ബൂത്തുകൾ ക്രമീകരിച്ചിരുന്നു.
നാമനിർദ്ദേശ പത്രിക പിൻവലിക്കുന്നതിനുള്ള സമയ പരിധി അവസാനിപ്പിച്ചപ്പോൾ 970 സ്ഥാനാർത്ഥികൾ മത്സരത്തുണ്ടായിരുന്നു.
വോട്ടെടുപ്പ്
2011 ഏപ്രിൽ 13-നു് നടന്ന തിരഞ്ഞെടുപ്പിൽ കേരളത്തിലാകെ 75.12 ശതമാനം പോളിങ്ങ് രേഖപ്പെടുത്തി. ജില്ലകളും നിയമസഭാമണ്ഡലങ്ങളും തിരിച്ചുള്ള പട്ടിക താഴെ
തിരഞ്ഞെടുപ്പ് ഫലം ചുരുക്കത്തിൽ
കുറിപ്പ്:-
അവലംബം
വിഭാഗം:കേരളത്തിലെ നിയമസഭാതിരഞ്ഞെടുപ്പുകൾ
ഭാങ്ക്
ചരിത്രം
ഉദ്ദേശം 1000 ബി.സി. തൊട്ട് തന്നെ ഹൈന്ദവ സംസ്കാരത്തിന്റെ അവിഭാജ്യ ഘടകമായിത്തീർന്ന ഒരു ലഹരിപദാർത്ഥമാണ് ഭാംഗ്. മാനസിക പിരിമുറുക്കങ്ങൾ കുറയ്ക്കുന്ന ഒരു പച്ചമരുന്നായിട്ട് ഭാംഗിനെ അഥർവവേദത്തിൽ വിശേഷിപ്പിച്ചിട്ടുണ്ട്. ഹിന്ദു ദൈവങ്ങളുടെ, വിശേഷിച്ച് ശിവന്റെ വിശിഷ്ട ഭോജ്യമായി ഭാംഗിനെ കാണുന്നവരുണ്ട്. അത് കൊണ്ടു തന്നെ ധ്യാനിക്കുവാനുള്ള സഹായിയായി ഭാംഗ് ഉപയോഗിക്കാറുണ്ട്
നിർമ്മാണം
ഉത്തരേന്ത്യയിൽ ഹോളി പോലെയുള്ള ആഘോഷങ്ങളിൽ വിളമ്പുന്ന പ്രധാന പാനീയമാണ് ഭാംഗ്. അതേ സമയം ശിവാരാധനയ്ക്ക് പേര് കേട്ട വാരണസിയിലും ബനാറസിലുമൊക്കെ എല്ലാ സമയങ്ങളിലും ഭാംഗ് നിര്മിക്കാറുണ്ട്. കഞ്ചാവിന്റെ പൂമൊട്ടുകളും ഇലയും നല്ല പോലെ അരച്ച് പാലും നെയ്യും സുഗന്ധദ്രവ്യങ്ങളും ചേർത്ത് നല്ല പോലെ കലക്കിയാണ് ഭാംഗ് നിർമ്മാണം. നെയ്യും പഞ്ചസാരയും കലർത്തിയുരുട്ടി ചവച്ചിറക്കുവാൻ കഴിയുന്ന ഭാംഗ് ഉണ്ടകളും സമാനമായി നിർമ്മിക്കപ്പെടുന്നുണ്ട്.
നിയമപരമായ നിയന്ത്രണം
ഇന്ത്യൻ സാംസ്കാരികതയുടെ അവിഭാജ്യമായ ഘടകമാണെങ്കിലും കഞ്ചാവ് പോലെ തന്നെ ഭാംഗും നിയമപരമായി നിയന്ത്രിച്ചിട്ടുണ്ട്. എന്നാൽ രാജസ്ഥാൻ പോലെയുള്ള സ്ഥലങ്ങളിൽ ഗവൺമെന്റ് തന്നെ നേരിട്ട് ഭാംഗ് പാനീയക്കടകൾ നടത്തുന്നുണ്ട്. പതിനെട്ട് വയസ്സ് പൂർത്തി ആയവർക്ക് മാത്രമേ ഇത്തരം കടകളിൽ പ്രവേശനമുള്ളൂ. രാജസ്ഥാനത്തിൽ തന്നെ ലൈസൻസുള്ള ഏകദേശം 785 ഭാംഗ് കടകൾ ഉണ്ട്. എല്ലാ വർഷവും 400-450 ക്വിന്റൽ ഭാംഗ് ചെലവായിപ്പോകുന്നുവെന്നും കണക്കുകൾ സൂചിപ്പിക്കുന്നു. ഏകദേശം 8 മുതൽ 35 രൂപ വരെയാണ് ഭാംഗ് ഉല്പനങ്ങളുടെ വില.
അവലംബം
വിഭാഗം:ലഹരിപദാർത്ഥങ്ങൾ
സൗരവ് കുമാർ ചാലിഹ
സാഹിത്യ അക്കാദമി പുരസ്‌ക്കാര ജേതാവും പ്രശസ്ത അസാമീസ് ചെറുകഥാകൃത്തുമാണ് സൗരവ് കുമാർ ചാലിഹ.
ജീവിതരേഖ
സുരേന്ദ്ര നാഥ് മേധി എന്നാണ് ചാലിഹയുടെ യഥാർത്ഥ പേര്. ചെറുകഥാ സമാഹാരമായ 'ഗോലാം' 1974ൽ അദ്ദേഹത്തിന് സാഹിത്യ അക്കാദമി പുരസ്‌ക്കാരം നേടിക്കൊടുത്തിരുന്നു. ഗോലാമിന് 1995ലെ അസം വാലി സാഹിത്യ പുരസ്‌ക്കാരവും ലഭിച്ചിരുന്നു. 1962ലെ അശാന്ത ഇലക്‌ട്രോൺ എന്ന ചെറുകഥ വളരെ അധികം ശ്രദ്ധ പിടിച്ചു പറ്റിയിരുന്നു. അദ്ദേഹത്തിന്റെ പല കഥകളും മലയാളം, ഇംഗഌഷ്, ബംഗാളി, ഹിന്ദി, തെലുങ്കു എന്നീ ഭാഷകളിലേക്ക് മൊഴിമാറ്റം ചെയ്യപ്പെട്ടിട്ടുണ്ട്.
പുറം കണ്ണികൾ
വർഗ്ഗം:അസ്സമീസ് കഥാകൃത്തുക്കൾ
വെള്ളിലത്തോഴി
കേരളത്തിലും മറ്റും കണ്ടുവരുന്ന ഒരു ചിത്രശലഭമാണ്‌ വെള്ളിലത്തോഴി. ഇംഗ്ലീഷ്: Commander. ശാസ്ത്രീയനാമം: ലിമെനൈറ്റിസ് പ്രോക്രൈസ് (Moduza procris).
6 മുതൽ 7.5 സെ.മീ. വരെയാണ് വെള്ളിലത്തോഴിയുടെ ചിറകളവ്. ചിറകിന്റെ മുകൾഭാഗം ചുവപ്പുകലർന്ന തവിട്ടുനിറത്തിലാണ്. കീഴ്ചിറക് വെള്ളകലർന്ന ചാരനിറത്തിലും. കീഴ്ചിറകിന്റെ അഗ്രഭാഗങ്ങൾക്ക് മേൽചിറകിലേതുപോലെയുള്ള നിറവിന്യാസമായിരിക്കും. ചിറകിന്റെ മധ്യഭാഗത്ത് തൂവെള്ളനിറത്തിലുള്ള പൊട്ടുകളാൽ രൂപംകൊള്ളുന്ന വലിയ പട്ടകൾ കാണാം. ചിറകു വിടർത്തുമ്പോൾ ഈ പൊട്ടുകൾ V ആകൃതിയിൽ കാണപ്പെടുന്നു. ആൺശലഭത്തിനും പെൺശലഭത്തിനും ഒരേ രൂപമാണ്.
ശ്രീലങ്ക മുതൽ ഇന്ത്യയിലെ മഹാരാഷ്ട്രവരെയുള്ള പ്രദേശങ്ങളിലാണ് വെള്ളിലത്തോഴികളെ ധാരാളമായി കണ്ടുവരുന്നത്. ഡൂൺ താഴ്വരയ്ക്ക് കിഴക്കുള്ള ഹിമാലയ പ്രദേശങ്ങൾ, സിക്കിം മുതൽ അരുണാചൽവരെയുള്ള കിഴക്കേ ഇന്ത്യ, മ്യാന്മാർ എന്നിവിടങ്ങളിലും ഈ ശലഭം കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:രോമപാദ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ വർഗ്ഗം:ഇന്ത്യയിലെ ചിത്രശലഭങ്ങൾ
ഹിന്ദു ഫോറം ഓഫ് ബ്രിട്ടൻ
യുണൈറ്റഡ് കിംഗ്ഡത്തിലുടനീളം മുന്നൂറിലധികം ഹിന്ദു ഗ്രൂപ്പുകളെ പ്രതിനിധീകരിക്കുന്ന ഒരു സംഘടനയാണ് ദി ഹിന്ദു ഫോറം ഓഫ് ബ്രിട്ടൻ (HFB). പൊതുനയത്തെ അറിയിക്കുന്നതിനുള്ള അവരുടെ ശ്രമങ്ങൾ സമാഹരിക്കുന്നതിനും കമ്മ്യൂണിറ്റി പ്രോജക്റ്റുകളുടെ വികസനത്തിന് സഹായിക്കുന്നതിനും ഇത് അംഗ സംഘടനകൾക്ക് അവസരം നൽകുന്നു.
എച്ച്‌എഫ്‌ബിയുടെ വെബ്‌സൈറ്റ് അതിന്റെ പ്രവർത്തനങ്ങളെ വിശാലമായി മൂന്ന് മേഖലകളായി തിരിച്ചിരിക്കുന്നു: പൊതുനയവും സർക്കാരിനായുള്ള കമ്മ്യൂണിറ്റി കൺസൾട്ടേഷനും; ഹിന്ദു സമൂഹത്തിന് ശേഷി വർദ്ധിപ്പിക്കൽ, പദ്ധതി വികസനം; സമന്വയിപ്പിച്ചതും സമന്വയിപ്പിച്ചതുമായ ബ്രിട്ടൻ കെട്ടിപ്പടുക്കുന്നതിന് മറ്റ് വിശ്വാസ സമൂഹങ്ങളുമായി നല്ല വിശ്വാസബന്ധം വളർത്തിയെടുക്കുക. ഫോറത്തിന്റെ പ്രവർത്തനത്തിന്റെ കാതൽ ഹിന്ദു സംസ്കാരത്തിന്റെ സമൃദ്ധിയിലും വൈവിധ്യത്തിലുമുള്ള ശക്തമായ വിശ്വാസമാണെന്നും എല്ലാ ജീവജാലങ്ങളേയും വിശ്വാസങ്ങളേയും ബഹുമാനിക്കുന്നതിനായി ഉൾക്കൊള്ളുന്ന അതിന്റെ മൂല്യവ്യവസ്ഥയും സമുദായ ഐക്യത്തിനും സഹവർത്തിത്വത്തിനും സഹായിക്കുന്ന ഒരു സാംസ്കാരിക പൈതൃകമാണെന്നും എച്ച്എഫ്ബി പറയുന്നു. ബ്രിട്ടീഷ് കിംഗ്ഡം മുൻ പ്രധാനമന്ത്രി ഗോർഡൻ ബ്രൗൺ ബ്രിട്ടീഷ് ഹിന്ദു സമൂഹത്തിന്റെ സംയോജനത്തിന് സഹായിക്കുന്ന എച്ച്എഫ്ബിയുടെ പ്രവർത്തനങ്ങളെ പ്രശംസിച്ചു.
പ്രചരണങ്ങൾ
വാണിജ്യത്തിലും കലയിലും ഹിന്ദു ചിത്രങ്ങളുടെയും ഐക്കണുകളുടെയും ഉപയോഗം പരിരക്ഷിക്കുക, റഷ്യൻ ഹിന്ദുക്കളെ പ്രതിരോധിക്കുക, ബംഗ്ലാദേശിൽ ഹിന്ദു അവകാശങ്ങളെ പീഡിപ്പിക്കുക, ബ്രിട്ടനിൽ പ്രവേശിക്കുന്ന ഹിന്ദു പുരോഹിതന്മാർക്ക് ഇമിഗ്രേഷൻ നിയമങ്ങളിൽ മാറ്റം വരുത്തുക, ഹിന്ദു സ്വസ്തിക പ്രചരണം എന്നിവ ഉൾപ്പെടുന്ന ഉന്നത പ്രചാരണ പരിപാടികൾ എച്ച്എഫ്ബി ആരംഭിച്ചു., ഷാംബോ, ജസ്റ്റിസ് ഫോർ ഗംഗോത്രി തുടങ്ങി നിരവധി കാര്യങ്ങളിൽ. തീവ്ര വലതുപക്ഷ ബ്രിട്ടീഷ് നാഷണൽ പാർട്ടിയും മുസ്ലീം വിരുദ്ധ സിഖ്, ഹിന്ദു ഗ്രൂപ്പുകളും തമ്മിലുള്ള സഖ്യത്തിൽ അവർ പ്രതിഷേധിച്ചിട്ടുണ്ട്.
പശു സംരക്ഷണം
മേഖലയിലെ ഹിന്ദു ക്ഷേത്രമായ സ്കന്ദ വേലിന്റെ സംരക്ഷണയിൽ ഉള്ള ഷാംബോ (ശംഭു) എന്ന കാളയെ അറുക്കുന്നത് തടയാനുള്ള പ്രചാരണത്തിലാണ് സംഘടന വെൽഷ് സർക്കാരിനെതിരെ പ്രതിഷേധിച്ചത്. ഇതിനു വെൽഷ് കർഷകർ ബോവിൻ ക്ഷയരോഗത്തിന് പോസിറ്റീവ് ആയി കണ്ടു. ഈ വധത്തിനെതിരെ സ്കന്ദ വേൽ വാദിച്ചു.
മൗലികവാദം ആരോപിക്കപ്പെടുന്നു
വൈകുന്നേരം സ്റ്റാൻഡേർഡ് തുടർന്ന് സെക്രട്ടറി ജനറൽ, പ്രതി രമേശ് കല്ലിദൈ ഇന്ത്യയിൽ ഹിന്ദു ദേശീയവാദികൾ ഒരു അടുത്ത സഹവാസം പരിപാലിക്കുക എന്ന,  ബ്രിട്ടീഷ് പാർലമെന്റിൽ അവരെ ന്യായീകരിക്കുന്ന എന്ന. റിപ്പോർട്ടിൽ അടിസ്ഥാനപരമായ വസ്തുതാപരമായ കൃത്യതകളും തെളിവില്ലാത്ത ആരോപണങ്ങളും നിറഞ്ഞതാണെന്നും എച്ച്എഫ്‌ബിയുടെയും കല്ലിദായിയുടെയും കുറ്റബോധം അസോസിയേഷൻ സൂചിപ്പിക്കുന്നുവെന്നും എച്ച്എഫ്‌ബി പത്രക്കുറിപ്പിൽ അറിയിച്ചു.
ചേതൻ ഭട്ടിന്റെ നേതൃത്വത്തിലുള്ള ഒരു കൂട്ടം ബ്രിട്ടീഷ് അക്കാദമിക് വിദഗ്ദ്ധർ പറയുന്നത് എച്ച്എഫ്‌ബിയും ഹിന്ദു ദേശീയ സംഘടനയായ രാഷ്ട്രീയ സ്വയംസേവക സംഘവും തമ്മിൽ ബന്ധമുണ്ടെന്നാണ്. എച്ച്എഫ്‌ബി ഈ തർക്കങ്ങളെ അപലപിക്കുകയും അപലപിക്കുകയും ചെയ്യുന്നു.
കാഞ്ഞിരപ്പുഴ ഗ്രാമപഞ്ചായത്ത്
പാലക്കാട് ജില്ലയിലെ മണ്ണാർക്കാട് താലൂക്കിൽ മണ്ണാർക്കാട് ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ കാഞ്ഞിരപ്പുഴ ഗ്രാമപഞ്ചായത്ത്. പൊറ്റശ്ശേരി ഒന്ന്, പൊറ്റശ്ശേരി രണ്ട് എന്നീ വില്ലേജുകളിൽ പൂർണ്ണമായും പാലക്കയം, കള്ളമല എന്നീ വില്ലേജുകളിൽ ഭാഗികമായും വ്യാപിച്ചുകിടക്കുന്ന കാഞ്ഞിരപ്പുഴ പഞ്ചായത്തിന് 58.44 ചതുരശ്രകിലോമീറ്റർ വിസ്തൃതിയുണ്ട്. പഞ്ചായത്തിന്റെ അതിരുകൾ, കിഴക്കുഭാഗത്ത് തച്ചമ്പാറ പഞ്ചായത്തും, വടക്കുഭാഗത്ത് അഗളി, തെങ്കര പഞ്ചായത്തുകളും, പടിഞ്ഞാറുഭാഗത്ത് മണ്ണാർ‍ക്കാട് പഞ്ചായത്തും, തെക്കുഭാഗത്ത് കാരാകുറുശ്ശി,തച്ചമ്പാറ പഞ്ചായത്തുകളുമാണ്. അഗളി പഞ്ചായത്തിലെ കള്ളമല, തച്ചമ്പാറ പഞ്ചായത്തിലെ പാലക്കയം എന്നീ പ്രദേശങ്ങളും മണ്ണാർക്കാട് പഞ്ചായത്തിലെ തെങ്കര വാർ‍ഡിന്റെ ഏതാനും ഭാഗവും ഈ പഞ്ചായത്തിലാണ് ഉൾപ്പെടുന്നത്.
നികാനോർ പാർറാ
ചിലിയിലെ ജനകീയ കവികളിൽ ഒരാളാണ് നികാനോർ പാർറാ( Nicanor Parra Sandoval ;ജനനം 5 സെപ്റ്റംബർ 1914). സ്പാനിഷ് സാഹിത്യ പുരസ്കാരമായ സെർവാന്തെസ് പ്രൈസ് നേടിയിട്ടുണ്ട്.
അകവിത/പ്രതികവിത എന്നാണ് പാർറ തന്റെ കവിതയുടെ വിശേഷിപ്പിച്ചത്. പാരമ്പര്യകവിതയുടെ ഭാവഗീതസ്വഭാവത്തെ തകർക്കുന്നതാണ് അകവിത/പ്രതികവിത. ഫെർണാണ്ടൊ അലഗ്രിയേയെപ്പോലുള്ള ചിലിയൻ വിമർശകർ മൂന്ന് ഘടകങ്ങളെ ആശ്രയിച്ചു നിൽക്കുന്നതാണ് അകവിത/പ്രതികവിത എന്ന് വിശേഷിപ്പിച്ചു കണ്ടിട്ടുണ്ട്.
1. അത് ആഖ്യാന പരമാണ്.
2. അത് ഹാസ്യാത്മകമാണ്.
3. അത് ആഢ്യഭാഷയെ തിരസ്‌കരിക്കുന്നു.
വിഷയത്തിന് അനുസൃതമായ ഒരു വികാരദ്രവ്യമല്ല ഭാഷ എന്ന തിരിച്ചറിവാണ് അകവിതയുടെ/പ്രതികവിതയുടെ അടിസ്ഥാന ഘടകമെന്ന് എഡിത്ത്-ഗ്രോസ്മാൻ. പാർറ തന്നെയും പല ഘട്ടത്തിൽ അകവിത/പ്രതികവിത എന്തെന്ന് വിശദീകരിക്കാൻ മുതിർന്നു. “ആന്റി പോയംസി”ന്റെ മുൻകുറിപ്പിലും നെരൂദയ്ക്ക് താൻ അധ്യാപകനായ സർവ്വകലാശാലയിൽ സ്വീകരണം നടങ്ങുന്ന ചടങ്ങിൽ നടത്തിയ, പിൽക്കാലത്ത് പ്രശസ്തമായ, പ്രഭാഷണത്തിലും ആ ശ്രമങ്ങൾ കാണാം. അകവിത/പ്രതികവിത എന്നത് ഒരു കണ്ടുപിടിത്തമല്ലെന്നും അത് സമാന്തരമായ ഒരു ഒഴുക്കാണെന്നും പാർറ പറഞ്ഞു വയ്ക്കുന്നുണ്ട്. പിന്നീട് ചിലർ ഷേക്സ്പിയർ വരെ അകവിത/പ്രതികവിതകളുടെ ഉറവിടം തേടി പോകുന്നുമുണ്ട്. എങ്കിലും അകവിത/പ്രതികവിത എന്തെന്ന് പാറയുടെ കവിത പറയും.
ജീവിതരേഖ
1937ൽ പുറത്തിറക്കിയ ‘സോങ് ബുക് വിത്തൗട്ട് നെയിം’ എന്ന ആദ്യ കവിതാസമാഹാരം തന്നെ സാഹിത്യലോകത്ത് ഏറെ ശ്രദ്ധിക്കപ്പെട്ടു. 25ലധികം കവിതാസമാഹാരങ്ങൾ വേറെയും പുറത്തിറക്കിയിട്ടുണ്ട്.രണ്ടുതവണ ദേശീയ സാഹിത്യ പുരസ്കാരം കരസ്ഥമാക്കിയിട്ടുള്ള പേര നൊബേൽ അവാർഡിനും നാമനിർദ്ദേശം ചെയ്യപ്പെട്ടിട്ടുണ്ട്.
പുറം കണ്ണികൾ
വർഗ്ഗം:സ്പാനിഷ് കവികൾ വർഗ്ഗം:1914-ൽ ജനിച്ചവർ
രാജാ രവിവർമ്മ
കുട്ടിക്കാലം
thumb|150px|left|[[അതാ അച്ഛൻ വരുന്നു, ഒരു രവിവർമ്മ ചിത്രം, ഈ ചിത്രത്തിൽ പുത്രവതിയായ മകളെ തന്നെയാണ്‌ രവിവർമ്മ മാതൃകയാക്കിയിരിക്കുന്നത്‌.]] എഴുമാവിൽ നീലകണ്ഠൻ ഭട്ടതിരിപ്പാടിന്റെയും ഉമാ അംബാഭായി തമ്പുരാട്ടിയുടേയും പുത്രനായി 1848 ഏപ്രിൽ 29ന്‌ കിളിമാനൂർ കൊട്ടാരത്തിൽ ജനിച്ചു. പൂരൂരുട്ടാതി നാളിൽ ജനിച്ച കുട്ടിക്ക്‌ പുരാണകഥകളോടായിരുന്നു കുട്ടിക്കാലത്തേ താൽപര്യം. കുട്ടിക്ക്‌ രണ്ടു മൂന്ന് വയസ്സായപ്പോൾ തന്നെ കിളിമാനൂർ കൊട്ടാരത്തിന്റെ ചുവരുകൾ ചിത്രങ്ങൾ കൊണ്ട്‌ നിറഞ്ഞു തുടങ്ങി.അദേഹത്തിന്റെ സഹോദരി മംഗളാ ഭായി തമ്പുരാട്ടിയും ചിത്രകാരി ആയിരുന്നു. ആ കരിക്കട്ടച്ചിത്രങ്ങളുടെ തനിമ കണ്ടറിഞ്ഞ മാതുലനും സ്വാതിതിരുനാൾ മഹാരാജാവിന്റെ ആസ്ഥാന ചിത്രകാരനും ആയിരുന്ന രാജരാജവർമ്മ കുട്ടിയിലെ പ്രതിഭ കണ്ടെത്തുകയും ഉടൻ തന്നെ ചിത്രകല പഠിപ്പിക്കുവാൻ ആരംഭിക്കുകയും ചെയ്തു. ഒരിക്കൽ ഗുരുവും മാതുലനുമായിരുന്ന രാജരാജവർമ്മ പകുതി വരച്ചിട്ടു പോയ ഒരു ചിത്രം, ഗുരു, മനസ്സിൽ കണ്ടതുപോലെ തന്നെ രവിവർമ്മ പൂർത്തിയാക്കി വച്ചു. പ്രകൃതി പ്രതിഭാസങ്ങളെയും ഈ ലോകത്തിലെ എല്ലാ ചരാചരങ്ങളെയും മനസ്സിൽ ഒപ്പിയെടുക്കുകയും അവയെ ചിത്രത്തിൽ പകർത്തുകയും ചെയ്യുക കൊച്ചുരവിവർമ്മയ്ക്ക്‌ സന്തോഷം പകരുന്ന കാര്യമായിരുന്നു. കഥകളി സംഗീതത്തിലും കച്ചകെട്ടിയാടുന്നതിലും താളം പിടിക്കുന്നതിലുമെല്ലാം കഴിവു തെളിയിച്ച ആ വ്യക്തിത്വം അങ്ങനെ ബഹുമുഖപ്രതിഭയായി വളരാൻ തുടങ്ങി.
യൗവനം
സ്വാതിതിരുനാളിനെ തുടർന്ന് തിരുവിതാംകൂറിന്റെ ഭരണാധികാരിയായ ആയില്യം തിരുനാളിന്റെ അടുത്ത്‌ മാതുലൻ രാജരാജവർമ്മയുമൊത്ത്‌ രവിവർമ്മ എത്തി. കേവലം പതിനാല് വയസ്സു മാത്രമുണ്ടായിരുന്ന രവിവർമ്മയുടെ ചിത്രങ്ങൾ കണ്ട്‌ സന്തുഷ്ടനായ ആയില്യം തിരുനാൾ മഹാരാജാവ്‌, തിരുവനന്തപുരത്ത്‌ താമസിക്കാനും ചിത്രമെഴുത്ത്‌ കൂടുതൽ പരിശീലിക്കാനും എണ്ണച്ചായ-ചിത്രരചന പുതിയതായി പഠിക്കാനും രവിവർമ്മയോടു കൽപ്പിച്ചു. നിർദ്ദേശം ശിരസാവഹിച്ച രവിവർമ്മ തിരുവനന്തപുരത്ത്‌ മൂടത്തുമഠത്തിൽ താമസമുറപ്പിച്ചു. സ്വാതിതിരുന്നാളിന്റെ കാലത്ത്‌ തഞ്ചാവൂരിൽ നിന്നെത്തിയ ചിത്രകാരന്മാർ വരച്ച ചിത്രങ്ങൾ തന്റെ ആദ്യപാഠങ്ങളാക്കി. ആയില്യംതിരുനാളിന്റെ പ്രത്യേക താൽപ്പര്യത്തിൽ വിദേശത്തുനിന്നും തന്റെ സ്വദേശത്തുനിന്നും എത്തിയ അപൂർവ്വ ചിത്രരചനാ-പാഠപുസ്തകങ്ങളും രവിവർമ്മയ്ക്ക്‌ സഹായകമായി. കൂടാതെ തിരുവനന്തപുരം വലിയകൊട്ടാരത്തിൽ രവിവർമ്മയ്ക്കായി ചിത്രശാലയും ഒരുങ്ങി. അക്കാലത്ത്‌ തിരുവിതാംകൂറിൽ എണ്ണച്ചായച്ചിത്രങ്ങൾ വരക്കുന്ന ഏക ചിത്രകാരൻ മധുര സ്വദേശിയായ രാമസ്വാമി നായ്ക്കർ ആയിരുന്നു. അദ്ദേഹത്തിനടുത്ത്‌ ശിഷ്യനാകാൻ താത്പര്യം പ്രകടിപ്പിച്ച രവിവർമ്മയ്ക്ക്‌ പാഠങ്ങൾ പറഞ്ഞു കൊടുക്കാൻ നായ്ക്കർക്ക്‌ സമ്മതമല്ലായിരുന്നു. രവിവർമ്മയിൽ നായ്ക്കർ ഒരു എതിരാളിയെ ദർശിച്ചതായിരുന്നു കാരണം. ഇതു രവിവർമ്മയിൽ മത്സരബുദ്ധിയും എണ്ണച്ചായച്ചിത്രങ്ങൾ എങ്ങനെയും പഠിക്കണമെന്ന വാശിയും ഉണർത്തി. അദ്ദേഹം കൊട്ടാരത്തിലെ വിദേശ എണ്ണച്ചായച്ചിത്രങ്ങൾ നോക്കി സ്വയം പഠിക്കാൻ ആരംഭിച്ചു. സ്വയം ചായക്കൂട്ടുകൾ നിർമ്മിക്കാനും അദ്ദേഹം ശീലിച്ചു. മറ്റൊരു ചിത്രകാരനായിരുന്ന അറുമുഖം പിള്ളയും രവിവർമ്മയ്ക്ക്‌ പ്രോത്സാഹനമേകി. 1866-ൽ മാവേലിക്കര രാജകുടുംബത്തിൽ നിന്നും ഭരണി തിരുനാൾ റാണി ലക്ഷ്മി ബായ്‌ തമ്പുരാട്ടിയുടെ സഹോദരി പൂരൂരുട്ടാതിതിരുനാൾ തമ്പുരാട്ടിയെ വിവാഹം ചെയ്തു. അദ്ദേഹത്തിന്റെ മകന്റെ പേര് രാമ വർമ്മ രാജാ എന്നാണ്.1868-ൽ ആയില്യം തിരുന്നാളിനെ മുഖം കാണിക്കാനെത്തിയ തിയോഡർ ജാൻസൻ എന്ന എണ്ണച്ചായച്ചിത്രകാരനും തന്റെ ചിത്രങ്ങളുടെ സാങ്കേതികവശം രവിവർമ്മയ്ക്കു പറഞ്ഞു കൊടുക്കാൻ വിമുഖത കാണിച്ചു. എന്നാൽ ഏതാനും സമയം ചിത്രങ്ങളിൽ ശ്രദ്ധിച്ചിരുന്ന രവിവർമ്മയ്ക്ക്‌ അത്‌ വളരെ എളുപ്പം മനസ്സിലാക്കാൻ കഴിഞ്ഞു.
പ്രശസ്തിയിലേക്ക്‌
thumb|left|150px|നിരാശാജനകമായ വാർത്ത രവിവർമ്മ എണ്ണച്ചായത്തിൽ വരച്ച ബക്കിങ്ങ്‌ഹാം പ്രഭുവിന്റെ ഛായാ ചിത്രം മദ്രാസ്‌ ഗവൺമന്റ്‌ ആസ്ഥാനത്ത്‌ സ്ഥാപിച്ചതോടെ രവിവർമ്മ പ്രശസ്തിയിലേക്ക്‌ ഉയർന്നു. നിരന്തര പ്രയത്നങ്ങളിലൂടെ രവിവർമ്മ ഉയരങ്ങൾ കീഴടക്കിക്കൊണ്ടിരുന്നു. 'മൂടത്തു മഠത്തിൽ ചെന്നാൽ ദേവകന്യകമാരെ കാണാം' എന്ന് ജനങ്ങൾ പറയാൻ തുടങ്ങി. കടുത്ത ദേവീ ഭക്തനായിരുന്ന അദ്ദേഹത്തിനെ തീണ്ടലും തൊടീലും ഒന്നും ബാധിച്ചിരുന്നില്ല. സദാചാരനിഷ്ഠയിലും ബദ്ധശ്രദ്ധനായിരുന്നു. 1871-ൽ മഹാരാജാവിൽ നിന്ന് അദ്ദേഹത്തിന്‌ വീരശൃംഖല ലഭിച്ചു, കൂടാതെ ആസ്ഥാന ചിത്രകാരനായി അവരോധിക്കപ്പെടുകയും ചെയ്തു. 1873-ൽ മദ്രാസിൽ നടന്ന കലാപ്രദർശനത്തിൽ പല യൂറോപ്പ്യൻ ചിത്രകാരന്മാരുടെ ചിത്രങ്ങളേയും പിന്തള്ളി രവിവർമ്മയുടെ 'മുല്ലപ്പൂ ചൂടിയ നായർ വനിതക്ക്‌' ഒന്നാം സമ്മാനമായ സുവർണ്ണമുദ്ര ലഭിച്ചതോടെ അദ്ദേഹത്തിന്റെ പ്രസിദ്ധി കടൽ കടന്നും പരക്കാൻ തുടങ്ങി. അതേകൊല്ലം തന്നെ വിയന്നയിൽ നടന്ന ലോകകലാ പ്രദർശനത്തിലും ഇതേ ചിത്രത്തിനു സമ്മാനം ലഭിച്ചു. ഇതോടെ ഇന്ത്യയിലേയും വിദേശത്തേയും പത്രങ്ങൾ രവിവർമ്മയുടെ പ്രതിഭയെ പ്രകീർത്തിച്ച്‌ ലേഖനങ്ങൾ പ്രസിദ്ധീകരിച്ചു. 1874-ൽ മദ്രാസിൽ നടന്ന കലാപ്രദർശനത്തിൽ 'തമിഴ്സ്ത്രീയുടെ ഗാനാലാപനം' എന്ന ചിത്രം ഒന്നാം സമ്മാനത്തിനർഹമായി, അതോടു കൂടി രവിവർമ്മയുടെ പ്രശസ്തി വീണ്ടും ഉയരങ്ങളിലേക്കെത്തി. 1876-ൽ മദ്രാസിൽ നടന്ന ചിത്രപ്രദർശനത്തിലേക്ക്‌ രവിവർമ്മ തന്റെ 'ശകുന്തളയുടെ പ്രേമലേഖനം' എന്ന ചിത്രം അയച്ചു. ചിത്രകലയിലെ വിസ്മയമായി ആ ചിത്രം വാഴ്ത്തപ്പെട്ടു. പലരും എന്തു വിലകൊടുത്തും ആ ചിത്രം വാങ്ങാൻ ശ്രമിച്ചിരുന്നെങ്കിലും ബക്കിങ്ങ്‌ഹാം പ്രഭു അതു നേരത്തേ തന്നെ വാങ്ങിയിരുന്നു. ഈ ചിത്രം കണ്ട സർ മോണിയർ വില്യംസ്‌ തന്റെ അഭിജ്ഞാനശാകുന്തളത്തിന്റെ ഇംഗ്ലീഷ്‌ തർജ്ജമയ്ക്ക്‌ മുഖചിത്രമായി ചേർക്കാൻ അനുവാദം തേടി. അങ്ങനെ 28 വയസ്സ്‌ തികയും മുമ്പെ ലോകപ്രശസ്ത ചിത്രകാരനായി രവിവർമ്മ മാറിയിരുന്നു. ഏകാന്തമായ കലാസഞ്ചാരമൊന്നും ആ മഹാനായ കലാകാരന്‌ പഥ്യമല്ലായിരുന്നു. ചിത്രമെഴുതുമ്പോൾ ആശ്രിതരും വിശിഷ്ട വ്യക്തികളും സാധാരണക്കാരും എല്ലാമായി അനേകം പേർ കാഴ്ചക്കാരായി ഉണ്ടാകും. അക്കൂടെ തന്നെ സംസാരിക്കാനും പുരാണപാരായണം ചെയ്യുവാനും എല്ലാം അദ്ദേഹത്തിനു സാധിച്ചിരുന്നു.
ഭാരതപര്യടനം
thumb|right|150px|ദർഭമുന കൊണ്ട ശകുന്തള, രവിവർമ്മയുടെ ഏറ്റവും പ്രശസ്തമാ‍യ രചനകളിലൊന്ന്. 1879 -മുതൽ ഗ്രന്ഥകാരനും ചിത്രകാരനുമൊക്കെ ആയിരുന്ന അനുജൻ സി.രാജരാജവർമ്മ ആയിരുന്നു രവിവർമ്മയുടെ കാര്യങ്ങൾ നോക്കി നടത്തിയിരുന്നത്‌. കലയ്ക്കു വേണ്ടി ജീവിതം പഠിക്കാൻ അവർ ഇന്ത്യ മുഴുവൻ അലഞ്ഞു നടന്നു. ഒട്ടനവധി ഭാഷകൾ പഠിക്കുകയും ചെയ്തു. 1880-ൽ പൂനെയിൽ നടന്ന ചിത്രപ്രദർശനത്തിലും രവിവർമ്മയ്ക്ക്‌ ഒന്നാം സ്ഥാനം ലഭിച്ചു. ബറോഡ്‌ രാജാവിന്റെ സ്ഥാനാരോഹണ ചടങ്ങിൽ ചിത്രകാരൻ എന്ന നിലയിൽ പ്രത്യേക അതിഥിയായി, ആർക്കും തന്നെ ലഭിച്ചിട്ടില്ലായിരുന്ന സ്ഥാനമായിരുന്നു അത്.‌ പുതുക്കോട്ട, മൈസൂർ, ഭവനഗർ ജയ്‌പൂർ, ആൾവാർ, ഗ്വാളിയോർ, ഇൻഡോർ മുതലായ നാട്ടുരാജ്യങ്ങളുടെയും ആതിഥ്യം സ്വീകരിച്ച്‌ അദ്ദേഹം ചിത്രങ്ങൾ വരച്ചു. ആക്കാലത്ത്‌ രവിവർമ്മയ്ക്കു വരുന്ന കത്തുകൾ കൈകാര്യം ചെയ്യുന്നതിനായി‌ കിളിമാനൂരിൽ ഒരു തപാൽ കാര്യാലയം തുറക്കേണ്ടി വന്നു. 1890-ൽ രവിവർമ്മയുടെ 14 ചിത്രങ്ങൾ തിരുവന്തപുരത്ത്‌ പ്രദർശനത്തിനു വെച്ചു. ചിത്രങ്ങൾ കാണാൻ പോവുക കേരളത്തിനു തന്നെ ഒരു പുതിയ കാര്യമായിരുന്നു. ആയില്യംതിരുനാൾ മഹാരാജാവിനെ തുടർന്ന് ഭരണം ഏറ്റെടുത്ത ശ്രീമൂലംതിരുനാളിന്റെ പ്രോത്സാഹനക്കുറവിനെ തുടർന്ന് രവിവർമ്മ മുംബയിലേക്ക്‌ മാറി. ബറോഡ രാജാവ്‌ തന്റെ സ്വന്തം ചെലവിൽ രവിവർമ്മയുടെ പ്രദർശനം അവിടെ നടത്തി. ആയിരങ്ങളാണ്‌ അത്‌ കാണാനെത്തിയത്‌, അന്ന് വിറ്റഴിഞ്ഞ ചിത്രങ്ങളുടെ കോപ്പികളുടെ എണ്ണം ലക്ഷത്തോടടുത്തു വരും. അക്കാലത്ത്‌ രവിവർമ്മ, വ്യവസായി ആയിരുന്ന ഗോവർദ്ധനദാസ്‌ മക്കൻജിയുമായി ചേർന്ന് മുംബൈയിൽ ചിത്രമുദ്രണ അച്ചുകൂടം (lithographic press) സ്ഥാപിച്ചു. 1893-ൽ ഷിക്കാഗോവിൽ നടന്ന ലോകമേളയിൽ മലബാർ മനോഹരി, അച്ഛൻ അതാ വരുന്നു, വധു തുടങ്ങി പത്ത്‌ ചിത്രങ്ങൾ അയച്ചിരുന്നു, അവിടെയും രവിവർമ്മയ്ക്കായിരുന്നു ഒന്നാം സ്ഥാനം. ഷിക്കാഗോവിൽ ഭാരതം നേടിയ രണ്ടു വിജയങ്ങളിൽ ഒന്നായിരുന്നു അത്‌. അതേ മേളയിൽ പ്രഭാഷണത്തിൽ അസാമാന്യ വിജയം നേടിയ സ്വാമി വിവേകാനന്ദൻ ആയിരുന്നു മറ്റേയാൾ. 1897-ൽ മുംബൈയിൽ പ്ലേഗ്‌ പടർന്നു പിടിച്ചതോടെ തിരുവനന്തപുരത്തെത്തിയ രവിവർമ്മ, പങ്കുകാരന്‌ നഷ്ടമുണ്ടാകാതിരുക്കാൻ മുദ്രണാലയം വിറ്റു. 1904-ൽ ബ്രിട്ടീഷ്‌ ഭരണകൂടം "കൈസർ-എ-ഹിന്ദ്"(Kaisar-i-Hind)എന്ന മറ്റാർക്കും നൽകാത്ത ബഹുമതി രവിവർമ്മയ്ക്ക്‌ നൽകി.
അവസാന കാലം
1904 നവംബറിൽ അനുജൻ രാജരാജവർമ്മ മരിച്ചു, ഇത്‌ രവിവർമ്മയെ അപ്രതീക്ഷിതമായി തളർത്തി. എങ്കിലും അദ്ദേഹം നേരത്തേ ഏറ്റിരുന്ന ചിത്രങ്ങളുടെ രചനയിൽ മുഴുകി. 1906- ആയപ്പോഴേക്കും പ്രമേഹ രോഗബാധിതനായിരുന്ന രവിവർമ്മയുടെ നില മോശമായി. 1906 -സപ്തംബറിൽ, രവിവർമ്മ രോഗശയ്യയിൽ എന്ന്, ഇന്ത്യയിലേയും വിദേശങ്ങളിലെയും പത്രങ്ങളിലെല്ലാം വാർത്ത വന്നു. ലോകമെമ്പാടു നിന്നും ആരാധകരും മിത്രങ്ങളും അദ്ദേഹത്തെ കാണാനായി എത്തിക്കൊണ്ടിരുന്നു. ഒക്ടോബർ രണ്ടിന്‌ അദ്ദേഹം ശാന്തനായി മരണത്തെ പുൽകി. അഴകും തന്മയത്വവും സമന്വയിപ്പിച്ച്‌ അദ്ദേഹം വരച്ച ചിത്രങ്ങൾ ഭാരതീയസങ്കൽപ്പങ്ങൾക്ക്‌ ചിത്രസാക്ഷാത്കാരം നൽകി, ഭാരതീയ പുരാണങ്ങൾക്കും കാവ്യങ്ങൾക്കും കാഴ്ചാനുഭൂതി നൽകി. രവിവർമ്മ എന്ന ചിത്രകാരന്റെ പ്രസക്തിയും ഇതായിരുന്നു.
സ്വാധീനങ്ങൾ
മഹാരാഷ്ട്രയിലെ വനിതകളുടെ വേഷമായിരുന്ന സാരി ഇന്ത്യൻ വേഷം എന്ന നിലയിലേക്ക് വളർന്നത്, രവിവർമ്മയുടെ ചിത്രങ്ങളിലെ സ്ത്രീകൾ സാ‍രിയുടുത്തിരുന്നവരായതു കൊണ്ടാണ് എന്ന് ഒട്ടുമിക്ക ചരിത്രകാരന്മാരും ഉറച്ചു വിശ്വസിക്കുന്നു.
കലകളിൽ
ആധുനിക ഇന്ത്യൻ ചിത്രകലാശൈലി രാജാ രവിവർമ്മയുടെ ചിത്രീകരണ ശൈലി പിന്തുടരുന്നു. 1950 -കളിൽ കഥകളിയെ കൂടുതൽ മെച്ചപ്പെടുത്തുന്നതിനുള്ള ശ്രമങ്ങൾക്കിടയിൽ കലാമണ്ഡലം രാമൻകുട്ടി നായർ പരശുരാമനുള്ള വേഷം പുതുക്കി നിശ്ചയിച്ചത് രവിവർമ്മയുടെ ചിത്രങ്ങളെ ആസ്പദമാക്കിയാണ്. 1960-കളിൽ മോഹിനിയാട്ടത്തിന്റെ പുനരുദ്ധാരണ കാലത്തും രവിവർമ്മയുടെ ചിത്രങ്ങളിലെ മലയാളി പെൺകുട്ടികളുടെ വസ്ത്രധാരണ ശൈലിയെ മോഹിനിയാട്ടത്തിലേക്ക് വ്യത്യസ്ത അളവിൽ പകർത്തിയിട്ടുണ്ട്. ഗുരു സത്യഭാമയെ പോലുള്ളവർ ഭരതനാട്യത്തിലും ഇത്തരമൊരു മാറ്റം തുടങ്ങി വെച്ചു.
ഡോക്യുമെന്ററി
ബിഫോർ ദ ബ്രഷ് ഡ്രോപ്പ്ഡ്, സംവിധാനം: വിനോദ് മങ്കര, നിർമ്മാണം: എ.വി.അനൂപ്, 2007. ദൈർഘ്യം: 27 മിനുട്ട്, ഇംഗ്ലീഷ് കമന്ററി.
വർഗ്ഗം:1848-ൽ ജനിച്ചവർ വർഗ്ഗം: 1906-ൽ മരിച്ചവർ വർഗ്ഗം:ഏപ്രിൽ 29-ന് ജനിച്ചവർ വർഗ്ഗം:ഒക്ടോബർ 2-ന് മരിച്ചവർ
യുങ്ഫ്രായു
യൂറോപ്പിലെ ഏറ്റവും ഉയരം കൂടിയ റെയിപ്പാതയാണ് യുങ്ഫ്രായു (JB). യൂറോപ്പിൽ സ്വിറ്റ്സർലന്റിലെ ആൽപ്സ് പർവ്വതനിരകളിലായാണ് ഈ റെയിൽപ്പാത. 1125 വോൾട്ട്സ് വൈദ്യുതപാത മീറ്റർഗേജ് പാതയാണ്. സമുദ്രനിരപ്പിൽ നിന്നും 3471 മീറ്റർ ഉയരത്തിലാണ് ഈ പാതയിലെ അവസാന റെയിൽവേ സ്റ്റേഷനായ യുങ്ഫ്രായോ സ്ഥിതി ചെയ്യുന്നത്. ഇത് തുരങ്കത്തിൽ ആരംഭിച്ച് തുരങ്കത്തിൽ തന്നെ അവസാനിക്കുന്നു. മഞ്ഞുമലയ്ക്കു മുകളിലെക്കുള്ള പാത ഇവിടെയാണ് അവസാനിക്കുന്നത്.
പതിനെട്ടാം നൂറ്റാണ്ടിൽ മലകയറ്റക്കാരുടെ പ്രധാന കേന്ദ്രമായിരുന്ന ഇവിടെ റെയിൽപാത സ്ഥാപിക്കാൻ ആരംഭം കുറിച്ചത് 1894-ൽ അഡോൾഫ് ഗയർ സെല്ലർ ആണ്. ക്ലെൻ ഷെഡക് എന്ന സ്റ്റേഷനിൽ നിന്ന് മുകളിലേക്കു നിർമ്മാനം ആരംഭിച്ച പാത 1912-ൽ ഒന്നാം ലോകമഹായുദ്ധം മൂലം മുടങ്ങി. മലമുകളീലേക്കു പ്രവേശിക്കാനായി ലിഫ്റ്റ് അതിനു ശേഷം നിർമ്മിച്ചവയാണ്.
പുറത്തേക്കുള്ള കണ്ണികൾ
വർഗ്ഗം:മലയോര തീവണ്ടിപ്പാതകൾ വർഗ്ഗം:സ്വിറ്റ്സർലാന്റിലെ തീവണ്ടിപ്പാതകൾ